ישיבת מליאה, כנסת 25, פרוטוקול מספר 161, 2024-03-19 00:00

ניסים ואטורי: אני מתכבד לפתוח את ישיבת הכנסת

ניסים ואטורי:  היום יום שלישי, ט' באדר ב' התשפ"ד, 19 במרץ 2024

ניסים ואטורי:       הודעה למזכיר הכנסת, בבקשה

דן מרזוק: ברשות יושב-ראש הישיבה, אני מתכבד להודיעכם, כי הונחה היום על שולחן הכנסת –      לקריאה ראשונה מטעם הממשלה: הצעת חוק כליאתם של לוחמים בלתי חוקיים (תיקון מס' 4 והוראת שעה – חרבות ברזל) (תיקון), התשפ"ד–2024

דן מרזוק:       מקבץ דוחות מיוחדים של מבקר המדינה בנושא הגנת הסביבה, הכוללים את הדוחות הבאים: פעולות ממשלת ישראל והיערכותה למשבר האקלים – ביקורת מעקב מורחבת; היבטים בפעולות הממשלה בנושא זיהומים סביבתיים במפרץ חיפה – ביקורת מעקב; זיהום אוויר חוצה גבולות שמקורו שרפת פסולת באזור יהודה ושומרון

דן מרזוק:  תודה

ניסים ואטורי: תודה רבה

ניסים ואטורי: על סדר-היום: נאומים בני דקה

ניסים ואטורי:  חברי הכנסת המבקשים להירשם מוזמנים להצביע בעד, בבקשה

ניסים ואטורי:  הצבעה

ניסים ואטורי:  עד שאקבל לידיי את רשימת הדוברים, אני מזמין את חבר הכנסת בועז טופורובסקי, בבקשה

בועז טופורובסקי: אדוני היושב-ראש, תודה רבה

בועז טופורובסקי:  חבריי חברות וחברי הכנסת, גברתי השרה, אני כבר הרבה – מאז המלחמה, אני לא מקריא את פרטי תאונות הדרכים כל שבוע, כי אמרתי: אנשים נהרגים כל יום במלחמה וזה לא לעניין

בועז טופורובסקי:  אבל אחרי שבוע של 11 הרוגים בדרכים ואחרי קיצוץ שקרה ברשות הלאומית לבטיחות בדרכים, אני מבין שהכנסת לא תתעורר ושאנשים ימשיכו למות

בועז טופורובסקי:  אז אני חוזר להקריא את פרטי תאונות הדרכים שקרו בשבוע החולף

בועז טופורובסקי:  נכון, אנחנו יודעים שאנחנו עדיין במלחמה והיום אנחנו התבשרנו על מותו של סבסטיאן, ואנחנו קוראים לסוף המלחמה ולהחזרת החטופים אחרי 165 ימים, אבל מה שקורה כאן מחזיר אותי אל נושא תאונות הדרכים

בועז טופורובסקי:  לכן, אני אזכיר לנוכחים ולחברי הכנסת וליושבי הבית איפה אנחנו חיים

בועז טופורובסקי:       ביום רביעי, 13 במרץ, נהרגה אישה בשנות השישים בחייה; באותו יום נהרג רוכב אופנוע בן 33 לאחר שרכב פרטי פגע בו

בועז טופורובסקי:  עוד באותו יום נהרגו שלושה נערים, נערים, בתאונה קטלנית סמוך לצומת גבעת אסף – מתתיהו בזנסון, בן 18, מתל אביב; מאיר פישר, בן 15, מבית שמש; ונחמן ואזנה, בן 17, מירושלים

בועז טופורובסקי:  ביום שישי, 15 במרץ, נהרג גבר בשנות השלושים לחייו לאחר תאונה בכביש 562 – הוא סטה מהנתיב והתנגש בעץ

בועז טופורובסקי:  ביום שבת, 16 במרץ, נהרג נהג משאית בן 40 בתאונה קטלנית במעורבות שני כלי רכב נוספים, שתי משאיות ורכב פרטי – זה היה בכביש 6 סמוך למחלף אייל

בועז טופורובסקי:  בתאונה הזאת נפצעו תשעה בני אדם, ארבעה מהם אנוש; אני בטח בעוד כמה שבועות אקריא הרוגים נוספים מהתאונה הזאת, לצערי

בועז טופורובסקי:  פחות משעתיים לאחר מכן נהרג רוכב אופנוע בשנות החמישים לחייו, לאחר שרכב פרטי פגע בו והרג אותו

בועז טופורובסקי:  עוד באותו היום נהרג בן 68 לאחר שהתנגש בשלט בכניסה לתחנת דלק בכביש 77

בועז טופורובסקי:  ביום ראשון, 17 במרץ, נהרג רוכב אופנוע בן 20 – אני יודע שעברתי את הדקה אבל זה יוצא דופן ואני כבר מסיים – לאחר שרכב פגע בו בכביש 4 והרג אותו

בועז טופורובסקי:  ועוד באותו יום נהרגה פעוטה רק בת שלוש – תינוקת בת שלוש –  אלין ג'באלי, לאחר שרכב פגע בה ומותה נקבע בדרך לבית החולים

בועז טופורובסקי:      אני אומר: שבוע מדמם, 11 הרוגים בשבוע האחרון בתאונות הדרכים

בועז טופורובסקי:  "אור ירוק" הוציאו דוח על 20 צעירים שנהרגו מתחילת השנה – אנחנו במרץ, כן? 20 צעירים

בועז טופורובסקי:  עכשיו, מה עשה הרלב"ד? קיצץ 40% בתקציב לחינוך לבטיחות בדרכים

בועז טופורובסקי:  40% מ-17 - -      

ניסים ואטורי: תודה רבה

בועז טופורובסקי: - - קיצצו 6 מיליון

בועז טופורובסקי:  ההרוגים – ימשיכו למות, המוות בדרכים ימשיך להיות, והמקום הזה לא מתעורר, לא השרה, לא הרשות הלאומית לבטיחות בדרכים

בועז טופורובסקי:  ככה ממשלת ישראל לא נלחמת בתאונות בדרכים

ניסים ואטורי: תודה רבה

בועז טופורובסקי: 77 הרוגים מתחילת השנה, יותר מהרוג ליום, ו-11 בשבוע האחרון – הגיע הזמן להפסיק את זה

בועז טופורובסקי:  תודה, אדוני היושב-ראש

ניסים ואטורי: תודה

ניסים ואטורי:  חברת הכנסת צגה מלקו, בבקשה

צגה מלקו: אדוני היושב-ראש, גברתי השרה, חבריי חברי הכנסת, היימנוט קסאו, עברו כבר 23 ימים מאז שהיא נעדרה, ילדה בת תשע מתוקה

צגה מלקו:  במרכז הקליטה שבו היא מתגוררת רואים אותה במצלמה, אבל היא נעלמה

צגה מלקו:  פתאום האדמה בלעה אותה

צגה מלקו:  אני מדברת עם ההורים שלה כל יום

צגה מלקו:  אתמול דיברתי עם אבא שלה, הוא כל כך דואג, והאימא אומרת שהיא שומעת את הקול שלה, שהיא קוראת לה

צגה מלקו:  אתם מאמינים לזה? האימא מרגישה שהבת שלה, בת התשע, קוראת לה, והיא יוצאת בלילה, והבת הגדולה יוצאת אחרי האימא

צגה מלקו:  תקשיבו לזה: אנשים נעלמים, האדמה בולעת אותם – הילדה מסכנה

צגה מלקו:      בהזדמנות הזאת, אני רוצה להגיד באמהרית כמה מילים להורים שלה (אומרים דברים באמהרית

צגה מלקו: ) ליבי, באמת – זה כואב

צגה מלקו:  תקשיבו לזה

ניסים ואטורי: תודה רבה

צגה מלקו: פתאום ילדה בת תשע נעלמת ואף אחד לא יודע, וזה במרכז הקליטה, שצריך להיות הכי בטוח

צגה מלקו:  כולי תקווה שנראה אותה בקרוב

ניסים ואטורי: תודה רבה

ניסים ואטורי:  חברת הכנסת דבי ביטון, את ביקשת לדבר?      

דבורה ביטון: נוכחת

ניסים ואטורי: רק נוכחת

ניסים ואטורי:  אוקיי

ניסים ואטורי: חברי הכנסת, הנושא הבא על סדר-היום ציון יום מיוחד בנושא: עובדות ועובדים סוציאליים במסגרת מלחמת חרבות ברזל

ניסים ואטורי:  אני מזמין את חבר הכנסת ארז מלול, שיזם את היום המיוחד, לפתוח את הדיון

ניסים ואטורי:  תודה

ניסים ואטורי:  חמש דקות לרשותך

ארז מלול: תודה רבה, אדוני היושב-ראש

ארז מלול:  חבריי חברי הכנסת, אכן זהו יום מיוחד, יום הוקרה לעובדים ולעובדות הסוציאליים על עבודתם הנאמנה – בכל התקופה, בכל משך החיים, אבל במיוחד בעת הזאת, בתקופת החירום

ארז מלול:  הם הראשונים שנכנסו, בצפון, בדרום ובמרכז

ארז מלול:  כאשר אנו מציינים היום את יום העובדים והעובדות הסוציאליים כדי להביע את הערכתנו לתרומתם החברתית אשר לא תסולא בפז של עובדים ועובדות סוציאליים, הבה נשאב מהמעיין העשיר של תורתנו הקדושה וערכיה, שמדגישים את המשמעות העמוקה של עזרה, חמלה וצדק חברתי בחברה שלנו

ארז מלול:  היחס לחלש ולנזקק הינו אחד מן היסודות שמושתתת עליהם היהדות

ארז מלול:  ראשיתה ויסודותיה של גישה זו מתגלים בתורה, בחוקים הראשונים שניתנים לעם ישראל במדבר לאחר מתן תורה

ארז מלול:  הפסוקים חוזרים ומדגישים את חשיבות התמיכה בקבוצות הנצרכות בחברה

ארז מלול:  התורה מצווה אותנו בספר שמות: "וגר לא תונה ולא תלחצנו כי גרים הייתם בארץ מצרים

ארז מלול:  כל אלמנה ויתום לא תענון, אם ענה תענה אתו, כי אם צעק יצעק אלי, שמע אשמע את צעקתו"

ארז מלול:  בתורת היהדות אנו מזכירים את החובה העמוקה לדאוג לפגיעים, לרומם את המדוכאים ולהעניק נחמה ותמיכה לסובלים

ארז מלול:       במסגרת קדושה זו של חמלה ואמפתיה, העובדים והעובדות הסוציאליים מדגימים את האידיאלים הגבוהים ביותר של אמונתנו

ארז מלול:  הם אלו שעומדים כאלומות של אור ותקווה, מושיטים את ידיהם בחמלה ובסולידריות לנזקקים

ארז מלול:  ידועה האמרה: מעט מן האור דוחה הרבה מן החושך

ארז מלול:  לפעמים כאשר נמצאים עמוק בתוך חושך או קושי לא צריך לעשות הרבה – מספיק להצית אש קטנה, שלהבת בודדת וכל הסביבה מאירה וחמימה

ארז מלול:       העובדים והעובדות הסוציאליים הם אלה שזוכים להיות אותה שלהבת מאירה ומחממת בתוך מצוקות יום-יומיות של משפחות מתמודדות, בתוך סיפור חיים מורכב של ילד או ילדה, בתוך סיטואציות לא פשוטות

ארז מלול:  הם אלה שמדליקים את האור, מאירים מתוך החשכה

ארז מלול:  והאור הזה שמושיע כל כך הרבה יחידים ומשפחות בישראל בוקע ועולה כל ימות השנה

ארז מלול:       העובדים והעובדות הסוציאליים הם אלה שמגלמים את תמצית החסד והריפוי

ארז מלול:  עשייתם הברוכה היא כמים קרים על נפש עייפה

ארז מלול:  נוכחותם, דבריהם ומעשיהם משמשים מקור לכוח וחוסן למי שמתמודד עם אובדן, אבל וקושי בלתי נתפס

ארז מלול:       אני כאן כדי להביע את תודתנו העמוקה והערצתנו על המסירות הבלתי-פוסקת של העובדים הסוציאליים והעובדות הסוציאליות

ארז מלול:  אלה עמודי התווך של התמיכה והחמלה שעליהם אנו נשענים גם בשגרה וגם, לצערי, בעתות מצוקה

ארז מלול:  הבה נשאב השראה מתורת היהדות הנצחית הקוראת לנו לגלות חסד, לרחם, להוות מקור לנחמה ולריפוי לכל מי שזקוק

ארז מלול:  מה הוא רחום – אף אתה רחום

ארז מלול:  הבה נוקיר את העובדים והעובדות הסוציאליים על עבודתם המבורכת, מאמציהם הבלתי-נלאים והחמלה הבלתי-מוגבלת שלהם בעיצומה של הטרגדיה הנוראית שעברה מדינת ישראל

ארז מלול:       תודה לכם, עובדים סוציאליים, על מחויבותכם האיתנה לרווחת אזרחינו, על התמיכה והטיפול הבלתי-פוסקים שלכם, שישמשו מגדלור של תקווה ונחמה לכולנו, שיתרמו ותורמים לחוסן הנפשי של עמנו

ארז מלול:       בהזדמנות זו, אני רוצה להודות לידידי שר הרווחה, שבא מהשכונות – לא נגיד העוני – מהשכונות הפשוטות - -      

יעקב מרגי: השכונות הקשות

ארז מלול: - - מהשכונות הקשות

ארז מלול:  הוא ראה מה זה התמודדויות של משפחות קשות יום, שיש בעיות בבית, יש בעיות עם בני הבית, והוא ראה את התרומה של העובדים הסוציאליים בחוש

ארז מלול:  ואז כשהוא הגיע למשרד, הוא הרים את זה כפרויקט ודאג להם

ארז מלול:  ובשעת המלחמה, ב-7 באוקטובר, בין הראשונים שהתייצבו עם כל הצוות של המשרד וכל צוות העובדים הסוציאליים – איך לעזור, איך להושיע את המשפחות השכולות, את משפחות החטופים, את משפחות המפונים

ארז מלול:  מגיע לו הרבה יישר כוח על כך

ארז מלול:      אני שמח ומודה לבורא עולם שאני חלק מתנועת ש"ס החברתית בראשות יושב-ראש התנועה אריה דרעי, שלימד אותנו עוד בצעירותי מה זה לדאוג לחלש, איך להתייחס לחלש

ארז מלול:  בעזרה שלנו ובהערכה שלנו לעובדים הסוציאליים שנמצאים פה ביציע, אנחנו רואים את זה מוחשית - -     

ניסים ואטורי: תודה רבה

ארז מלול: - - איך עוזרים לאנשים חלשים

ארז מלול:  ואנחנו נעשה כל שביכולתנו לעזור ולקדם במשאבים ובתקנים ובכל מה שאפשר למען העובדים והעובדות הסוציאליים

ארז מלול:  תודה רבה לכם

ניסים ואטורי: תודה רבה

ניסים ואטורי:  חברת הכנסת צגה מלקו, חמש דקות לרשותך, בבקשה

צגה מלקו: אדוני היושב-ראש, שרים, חברי כנסת, אני מברכת את העובדים הסוציאליים על השירות שאתם מעניקים, על העזרה שלכם

צגה מלקו:  תמיד ידענו שאתם הראשונים שמושיטים יד לאוכלוסיות נזקקות, אבל את העשייה שלכם ראינו יותר מ-7 באוקטובר

צגה מלקו:       נכון, להיות עובד סוציאלי במידה מסוימת זה נשמה טובה, לעשות מתוך הנשמה, לעבוד עם אוכלוסיות של נזקקים, אוכלוסיות שצריכות אתכם

צגה מלקו:  מצד שני, התגמול לא כל כך מעודד

צגה מלקו:  לכן אנחנו רואים שמספר הסטודנטים יורד – התגמול לא מעודד אותם

צגה מלקו:  אבל אתם עובדים כל הזמן

צגה מלקו:  לא הסתכלתם על השכר שלכם

צגה מלקו:  ראיתי ב-7 באוקטובר, לאחר שאנשים פונו לבתי מלון, כשהסתובבנו כמה חברי כנסת כקבוצות או יחידים, את העבודה שלכם, את ההתגייסות שלכם

צגה מלקו:  אנחנו הגענו בשעות לא שגרתיות, לפעמים ב-19:00, 20:00, בערב, לפעמים בבוקר – אתם הייתם שם

צגה מלקו:  ראינו אתכם

צגה מלקו:  לא הסתכלתם מה השכר שלכם ואם אתם מקבלים שעות נוספות

צגה מלקו:  כל זה מראה כמה אתם מסורים

צגה מלקו:  כל זה בנשמה שלכם

צגה מלקו:       יחד עם זאת, יש לנו אחריות שהמקצוע הזה יקבל מה שמגיע לו

צגה מלקו:  אני לא מדברת על הכבוד – אני מדברת על תגמול נכון

צגה מלקו:  בוועדת העבודה והרווחה קיימנו כמה דיונים על המצב של העובדים הסוציאליים

צגה מלקו:  אתם עובדים קשה – כולם אמרו

צגה מלקו:  ראינו את זה

צגה מלקו:  נכון, היום מציינים את היום שלכם וכמה אתם משקיעים בתחום המקצועי

צגה מלקו:  אבל היום, כנציגי ציבור, אנחנו חייבים לתת מה שאתם ראויים לו

צגה מלקו:       יש מחקרים

צגה מלקו:  חברת טאוב פרסמה כמה שכר אתם מקבלים, כמה מבין העובדים הסוציאליים הם נשים או גברים

צגה מלקו:  כל זה דורש תיקון

צגה מלקו:  המחקרים מראים לנו בפנים שיש משהו מעוות, ואנחנו חייבים לתקן אותו

צגה מלקו:     בתור יוצאת אתיופיה אני יכולה לספר שבתהליך הקליטה שלנו, בהתחלה, בגלל השוני בתרבות ובשפה לא הייתה לנו גישה לעובדים סוציאליים

צגה מלקו:  הקשר היה על ידי מתורגמנים

צגה מלקו:  אבל עם השנים גם אנשי מקצוע למדו את התרבות שלנו, את השפה, וגם הרבה יוצאי אתיופיה השתלבו במקצוע

צגה מלקו:  בכל מקום רואים עובדים סוציאליים יוצאי אתיופיה מדברים בשפה, מכירים את התרבות, מעניקים עזרה

צגה מלקו:  לכן צריך לקדם את המקצוע, לפתח אותו, לתת גם לאחרים הזדמנות להיכנס לתחום; כי בלי תגמול לא יבואו סטודנטים

צגה מלקו:  גם אנשים שנמצאים הרבה שנים במקצוע, חלק גדול עובדים במשרה של 75%

צגה מלקו:      לכן אני רוצה להגיד בהזדמנות זאת שצריך לתקן את המעוות וגם להגיד לכם תודה

צגה מלקו:  אתם עושים עבודה נפלאה

צגה מלקו:  אתם לא מקבלים את השכר שראוי לכם, אבל אנחנו מעריכים אתכם ואנחנו חייבים לתקן את זה

צגה מלקו:  תודה רבה

ניסים ואטורי: תודה רבה

ניסים ואטורי:  חברת הכנסת דבי ביטון, בבקשה, חמש דקות

דבורה ביטון: כבוד היושב-ראש, כבוד השר, כנסת נכבדה, בהתרגשות וביראת כבוד יש לי הזכות לרגל ציון יום העובד הסוציאלי הבין-לאומי בכנסת ישראל לומר כמה מילים לעובדות ולעובדים הסוציאליים שבחרו במקצוע שכולו לב, שליחות וחלוציות ציונית

דבורה ביטון: ב-7 באוקטובר, יום הטבח הנורא שנפל על מדינתנו, ראינו אותם ואותן במלוא הדרם – הראשונים להגיע לטפל במשפחות הנרצחים, ביתומים, באלמנות, בנפגעי איבה, במפונים, אזרחי מדינת ישראל

דבורה ביטון:  הם היו שם בהקרבה ואמפתיה, וחלקם אף היו מפונים ובני זוגם, או זוגתם, היו במילואים – הם לא ויתרו, ומילאו וממלאים את תפקידם נאמנה

דבורה ביטון:      מקצוע העבודה הסוציאלית עבר לא מעט טלטלות

דבורה ביטון:  בשנת 1934 נפתח בירושלים בית הספר הראשון לעבודה סוציאלית, ביוזמתה וניהולה של סידי ורונסקי, ממייסדות ומעצבות העבודה הסוציאלית ביישוב היהודי

דבורה ביטון:  עשורים אחרי, לדאבוני, אני חשה שאנשי המקצוע אינם זוכים להערכה שהם ראויים לה

דבורה ביטון:  מה גם שניתן לראות את הסטיגמות שחלקן אפילו מלוות אותם עד היום – חוטפי ילדים, ועוד שלל כינויים לא ראויים

דבורה ביטון:      ניתן גם להבחין בנתונים בדבר עומס בכמות המטופלים

דבורה ביטון:  אני מודה לשר הרווחה מרגי ושר הרווחה לשעבר מאיר כהן, שמשרד זה, עובדים אלה, עומדים לנגד עיניהם, לרבות סוגיית שכרם

דבורה ביטון:      בנימה אישית, טרם נבחרתי לכנסת העשרים-וחמש עבדתי כעורכת דין

דבורה ביטון:  ייצגתי הורים, ילדים, קטינים ומשפחות

דבורה ביטון:  נחשפתי לעבודתם היום-יומית והמקצועית של העובדים והעובדות הסוציאליים, ובהם ראיתי שותפים בחזית המאבק לצדק חברתי והגנה על זכויות אדם

דבורה ביטון:  עם זאת, לא אחת היו בינינו מחלוקות ואף אי-הסכמות בהחלטות שנתקבלו בוועדות, שבגינן קיימנו דיונים ויצרנו קשרים להשבת המצב לקדמותו כשהוא מיטיב יותר

דבורה ביטון:      תמיד ראינו את טובת האדם שבמצוקה ובמצבי סיכון שונים, כמו נערים בסיכון, נשים, ילדים, נפגעי תקיפה מינית ועוד

דבורה ביטון:  כשנשאלה עו"ס לאנשים עם מוגבלויות, הגב' יפה בר ניצן, מהיישוב הר ברכה שבשומרון, מדוע בחרה בתפקיד הזה, כך ענתה: "אני מרגישה שהמפגש עם המחלקה לשירותים חברתיים בשירות הציבורי הוא מקום משמעותי מאוד עבור המשפחות שזקוקות לנו

דבורה ביטון:  אני רוצה להיות כאן, איפה שישנם חששות וקושי לפנות, לשמוע, לחבק במילים, לעשות סדר, להרגיע, לתת מקום

דבורה ביטון:  השאיפה שלי היא שהמשפחות שהגיעו לנקודה הזו יפגשו אדם שאכפת לו, שייתן מענה מקצועי וימשיך ללוות אותן ולהיות שם עבורן גם בהמשך

דבורה ביטון:  משפחה המטפלת באדם עם מוגבלות מתחילה מסע ארוך וזקוקה לליווי מתמיד והרבה ידע מקצועי"

דבורה ביטון:  בזכות הנוכחות שלנו, אני מקווה שהמסע יהיה מעט יותר קל

דבורה ביטון:      לסיום, אני מצדיע לכם ולכן, העובדים והעובדות הסוציאליות, לרבות לבתי זיו, שהיא חלק מכם; מצדיעה לכל העובדים מבני ברק, שפרעם, קריית גת, באר שבע, שדרות, תל אביב ומכל רחבי הארץ, הפועלים והפועלות לשינוי המרכיב את הפסיפס של החברה הישראלית, ואשר פועלים במטרה להיטיב, לשנות ולהיות כאן רק לטובת החברה שלנו

דבורה ביטון:  תודה רבה וחג שמח גם ביום כזה קשה

ניסים ואטורי: תודה רבה

ניסים ואטורי:  חבר הכנסת ישראל אייכלר, בבקשה, חמש דקות

ישראל אייכלר: כבוד היושב-ראש, כבוד השרים, חברי הכנסת, שר הרווחה הרב מרגי – היום הזה מוקדש לעובדים הסוציאליים שבתחום משרדך

ישראל אייכלר:  יש לי את הזכות, כיושב-ראש ועדת העבודה והרווחה, להתייחס לעניין הזה של העובדים הסוציאליים

ישראל אייכלר:      יש ארבע מילים בתורה: "ושמעתי כי חנון אני"

ישראל אייכלר:  כתוב שצריך לדבוק במעשיו של הקדוש ברוך הוא – מה הוא רחום, אתה תהיה רחום

ישראל אייכלר:  מה הוא חנון, אתה תהיה חנון

ישראל אייכלר:  מה זה ה"חנון" הזה? חנון זה מלשון חנינה, לחון

ישראל אייכלר:  תפקידו של העובד הסוציאלי, בעיניי, הוא לחון

ישראל אייכלר:  הוא לא שוטר, הוא לא פקיד – הוא בא לשמוע, להקשיב לכאביו של האזרח, של האדם, של הנצרך, שיושב מולו

ישראל אייכלר:       ולכן, אני שמח על היום הזה, שבו הכנסת מציינת את חשיבות העובדה שלא מקבלים בשוויון נפש את מצוקתם של הנזקקים

ישראל אייכלר:  היו זמנים והיו מדינות שהאדם הנזקק היה נזרק לגורלו

ישראל אייכלר:  העשירים היו עשירים והעניים היו עניים, המאושרים היו מאושרים והשבורים היו שבורים, ולא תמיד זה היה מסיבות כלכליות, ואף אחד לא התייחס לאדם הנזקק לעזרה

ישראל אייכלר:      ברגע שהעולם הכיר בכך – ובעצם מותר לומר שהיהדות היא הראשונה שבישרה לעולם את העניין הזה, שצריך להתייחס לנזקק ולעני, ולעזור לו

ישראל אייכלר:  מי האיש שעושה את העבודה הזאת בשם כולנו? זהו העובד הסוציאלי

ישראל אייכלר:  אנחנו היום רואים את העובד הסוציאלי כחלק בלתי נפרד מהשגרה, עם מוסדות השלטון

ישראל אייכלר:  אסור לנו לראות כך את העבודה הקדושה הזאת

ישראל אייכלר:  עלינו לשאוף לכך שהעובד הסוציאלי יהיה איש חסד, ותכונתו צריכה להיות אהבת חסד, שהוא אוהב את האדם היושב מולו עם כל הלב, מונע משליחות, גדוש בערכים, גדוש ברצון לעזרה לזולת, ובמילה אחת – חמלה

ישראל אייכלר:      הצד השני של המטבע זה הממסד השלטוני, שרואה בעובד הסוציאלי פקיד שלטון שצריך לשמור שהמטופל לא יוציא מהמדינה יותר ממה שמגיע לו

ישראל אייכלר:  במידה מסוימת הוא מייצג את השלטון – להשליט סדר לטובת המדינה, קופת האוצר, ולא לסייע לאזרח, אלא לסייע למדינה שבה הוא עובד

ישראל אייכלר:  וזה ההבדל הגדול והפער המשמעותי מאוד בין העובד הסוציאלי האידיאלי לבין פקידים שחושבים שזה התפקיד שלהם

ישראל אייכלר:  זה ניכר גם בגישה ובדרך, שבאות לידי ביטוי בטיפול באנשים הנזקקים

ישראל אייכלר:  לכן, עובד סוציאלי זה אחד התפקידים הרגישים שיש במדינה

ישראל אייכלר:  תפקיד שיכול להיות חובה, תפקיד שלטוני, ויכול להיות זכות של חסד ורחמים

ישראל אייכלר:  זה לגמרי תלוי באדם אחד – בעובד הסוציאלי עצמו

ישראל אייכלר:      אנחנו כנציגי ציבור צריכים לעשות הכול, ככל יכולתנו, כדי לגרום שיותר ויותר אנשים יראו בעבודה הסוציאלית זכות, שליחות, ולא חלילה מטלה מעיקה, שצריך לסמן וי, לסיים את היום, ללכת הביתה ולשלוח את המטופל לתור הבא

ישראל אייכלר:      אני גם מודע לכך שהדרך לכך היא השכר ההולם

ישראל אייכלר:  העובדים הסוציאליים נקרעים – בגלל שיש מעט עובדים סוציאליים והמון נצרכים, הם נקרעים בין התיקים, וכל תיק זה בן אדם

ישראל אייכלר:  אם ייתנו שכר הולם לאנשים מסורים שליבם עם המטופלים יומם ולילה, זה יביא גם את אנשי המקצוע הראויים לכך

ישראל אייכלר:  צריך הכשרות מתאימות, רגישות, אבל הקוד הוא רגישות

ישראל אייכלר:  הכול צריך להיות בשיתוף פעולה, תוך שימת לב לכללים המקובלים לגבי כל מטופל – מאיזו קהילה, מאיזו עדה, מאיזו סביבה, מאיזו משפחה, מאיזו עיר הוא; כי אין דומה מצבו של אדם אחד למצבו של אדם שני, למרות שנראה ששניהם נזקקים

ישראל אייכלר:      אם העובד הסוציאלי עובד עם האדם, עם הקהילה, עם המשפחה שלו, אז הוא יכול לעזור לו יותר

ישראל אייכלר:  בשביל להפעיל כוח יש מספיק גורמים אחרים

ישראל אייכלר:  העובד הסוציאלי צריך להיות רגיש, קשוב ואמפתי; לגרום למטופל להגיע בעצמו אל היעד; להוביל אותו בעדינות – לא בכפייה, אלא בהבנה שלטובתו הוא צריך לעשות א, ב ו-ג כדי לעשות כמה צעדים לצאת ממצוקתו

ישראל אייכלר:      הייתי גם מציע, בגלל המצוקה, אדוני היושב-ראש, של המקצוע, שאין הרבה אנשים, לפתח את עניין המקצוע של עובד סוציאלי, להרחיב את המניפה של הטיפול באנשים נזקקים, כדי שלא יצטרכו לחכות שבועות וחודשים עבור הקשבה במשך 45 דקות בשבוע או פחות

ישראל אייכלר:  להכשיר עוד ועוד אנשים, לאו דווקא בתארים הנדרשים היום, שיוכלו לעשות שלבים שונים בהקשבה לאנשים ולשחרר אלפי תיקים שתקועים היום במערכת

ישראל אייכלר:  תודה רבה ושיהיה בהצלחה

ניסים ואטורי: תודה רבה

ניסים ואטורי:  חברת הכנסת עאידה תומא סלימאן, חמש דקות, בבקשה

ניסים ואטורי:       אני רוצה לציין שיושבים בקהל למעלה, ביציע, משפחות "אמיצים" של אלמנות ויתומים צעירים שבאו לכנסת לכבוד חוק יום משפחות היתומים – ארגון אמיצים, בראשות הדס ויהודה גליק, חברנו לכנסת לשעבר

עאידה תומא סלימאן: קודם כול, אני מברכת על היוזמה לקיים את היום הזה

עאידה תומא סלימאן:  אני חושבת שהעובדים והעובדות הסוציאליות – וירשו לי, כל הנאום שלי אני אתייחס לעובדות סוציאליות, וזה יכלול את העובדים הסוציאליים, כי המקצוע הזה הוא מקצוע שרובו נשים

עאידה תומא סלימאן:  יש לי הערכה מאוד מאוד גדולה לעבודה הסוציאלית ולעובדות הסוציאליות

עאידה תומא סלימאן:  כל החיים שלי הייתי מוקפת בהן, גם בארגון שעבדתי בו וגם אחר כך ועכשיו, בכנסת

עאידה תומא סלימאן:  אני חושבת שהם אנשים שלקחו על עצמם לטפל בבעיות הכי קשות בתוך החברה באופן כללי, והם אנשים שמגיעים, ונשים שמגיעות, עם הרבה חמלה, הבנה, תבונה ורצון באמת לשנות

עאידה תומא סלימאן:      אני מברכת את יו"ר האיגוד, שנמצאת למעלה, ענבל חרמוני, והעובדות הסוציאליות המדהימות שאיתה

עאידה תומא סלימאן:  אני חייבת להגיד שענבל וחברותיה וחבריה למקצוע בעצם מטפלים בכל הדברים שאנחנו לא עושים טוב

עאידה תומא סלימאן:  הם מטפלים בתוצאות של העשייה שלנו – אנחנו כמחוקקים, אם זה בחוקים החדשים, שבהם אנחנו מטילים עליהם עוד אחריות, או אם זה במדיניות, שלצערנו הרב לא פותרת בעיות חברתיות והרבה פעמים אפילו מסבכת אותן, כמו נגיד במקרה של העוני

עאידה תומא סלימאן:  ואנחנו יודעים שהמדיניות הכלכלית שמחליטים עליה גם בממשלה וגם בכנסת ישראל היא זו שמייצרת בסופו של דבר מצבים של עוני שהם חייבים לטפל בהם והן חייבות לטפל בהם

עאידה תומא סלימאן:  וכל הכבוד על מה שהם עושים

עאידה תומא סלימאן:      אני חושבת שהגיע הזמן לא רק להודות להם ולהגיד כמה אנחנו מעריכים את העבודה שלהם, אלא לתרגם את זה לתנאים מאוד ברורים שיחזירו למקצוע הזה את הכבוד המגיע לו

עאידה תומא סלימאן:  אנשים פורשים מהמקצוע בגלל השכר הנמוך, בגלל הלחץ שמופעל עליהם והעומס הבלתי-רגיל, במיוחד בימים אלה, שכולנו מדברים – כמו שבקורונה, כולנו דיברנו על העבודה הנהדרת של הרופאים, אבל התווכחנו על אם נשלם להם על ימי העבודה שלהם או לא

עאידה תומא סלימאן:  עכשיו הן נושאות בנטל והן עושות עבודה מדהימה והגיע הזמן לצ'פר אותן – אתם יודעים מה? לא לצ'פר – סליחה, אני מתנצלת – אלא לתת להם את הזכות הבסיסית של, קודם כול, להקדים את הפעימה השנייה, ולחפש להם תקציבים וכלים, לשים אותם בידיים שלהם, כדי שיוכלו באמת לבצע את העבודה שלהם כמו שצריך

עאידה תומא סלימאן:      אני רק רוצה להגיד: חייבות וחייבים להזכיר ביום הזה את העובדות הסוציאליות והעובדים הסוציאליים הערבים, שהעומס עליהם הוא פי שלושה מהעומס על כל עובד ועובד, מבחינת מספר התיקים

עאידה תומא סלימאן:  הן עומדות איתנות גם מול גל הפשיעה, מטפלות בכל מי שנשאר מהמשפחות השכולות, מהפצועים, מהאנשים שנופלים קורבן לשוק השחור

עאידה תומא סלימאן:  הן מטפלות באלימות נגד נשים, בנשים שחייהן בסכנה, והן בעצמן הופכות למטרה הרבה פעמים – איומים וסכנת חיים

עאידה תומא סלימאן:  ואיך אנחנו מתגמלים אותן? מה אנחנו נותנים להן? מקצצים

עאידה תומא סלימאן:  הממשלה, בתקציב האחרון, קיצצה 14 מיליון שקל מתקציבי הרווחה של האוכלוסייה הערבית

עאידה תומא סלימאן:  איך הן יתפקדו? איך הן יוכלו באמת לשאת את העול הזה?     אני חושבת שהגיע הזמן – ואני מנצלת את ההזדמנות, כבוד השר, לפנות אליך, להקצות את המשאבים גם לאוכלוסייה הערבית, לסגור את הפער הזה

עאידה תומא סלימאן:  ואני מאוד מקווה שאתה תילחם איתנו גם להשיג את 15 התקנים שעדיין חסרים מהמדינה לביצוע החוק שלי – טיפול בגברים אלימים

עאידה תומא סלימאן:  אני מאוד מודה על זה שנלחמת והשגת 15 תקנים

עאידה תומא סלימאן:  החוק הזה – במינימום צריך 30 תקנים

עאידה תומא סלימאן:  בוא נעשה את זה ונתחיל באמת לתת לעובדים והעובדות הסוציאליים לעבוד בלי הרבה עומס

עאידה תומא סלימאן:  תודה לכל היוזמים, ותודה לכבוד השר ולחברנו, חבר הכנסת ארז מלול

עאידה תומא סלימאן:  תודה

ניסים ואטורי: תודה רבה

ניסים ואטורי:  חברת הכנסת לימור סון הר מלך, בבקשה

ניסים ואטורי:  חמש דקות

לימור סון הר-מלך: אדוני היושב-ראש, כנסת נכבדה, ברשות השרים, שר העבודה והביטחון החברתי, השר יעקב מרגי, השרה עידית סילמן, ברשות ארגון "אמיצים" שנמצאים פה, שיושבים כאן וצופים בנו, ארגון למען יתומים ואלמנות, ארגון שפועל ועושה כל כך הרבה, ובאמת בתקציבים כל כך קטנים, אבל פועל ועושה עם כל הנשמה

לימור סון הר-מלך:  אז ברוכים הבאים לכנסת ישראל

לימור סון הר-מלך:       אפתח בתודה לחבר הכנסת ארז מלול על היוזמה בציון יום מיוחד לעובד הסוציאלי, ואפתח גם בגילוי נאות: בעלי, אישי, יהודה, הוא עובד סוציאלי קליני, וגם בתי שרה, בתי היקרה, היא סטודנטית לעבודה סוציאלית

לימור סון הר-מלך:  מקצוע העבודה הסוציאלית משלב בתוכו שליחות גדולה יחד עם מקצועיות, חמלה ואהבת אדם טהורה

לימור סון הר-מלך:  בכל צומתי המשבר בחייו של אדם ניצבים העובדים הסוציאליים המוכנים לסייע לו ככל שניתן

לימור סון הר-מלך:  היכולת שלהם להיות בקשב אמיתי, כפי שביקש שלמה המלך – "ונתת לעבדך לב שמע"

לימור סון הר-מלך:  לא אוזניים שומעות, אלא לב שומע – להקשיב מהלב, לפגוש את ליבו של האחר, לכאוב עימו ולכאוב את הכאב שעימו הוא מתמודד

לימור סון הר-מלך:      במלחמה הזו, שבה חווינו כולנו רגעי טלטלה ומשבר, היו העובדים הסוציאליים ראשונים לסייע ולתמוך

לימור סון הר-מלך:  מחלקות הרווחה, מרכזי החוסן, העו"סים בפנימיות ובמוסדות, העו"סים בבתי החולים, במלונות, אנשי בריאות הנפש בצה"ל ועוד ועוד – כולם רתומים, כולם מסורים, כולם מקצועיים ומלאים באהבה ומוטיבציה גבוהה לסייע לכל אזרח באשר הוא שם

לימור סון הר-מלך:  אז ראשית, כולנו חייבים לכם

לימור סון הר-מלך:  אתם שנכנסים למקומות הכי קשים; אתם שנתקלים בבעיות הכי מורכבות

לימור סון הר-מלך:  כל אחד במקומכם היה נס מההתעסקות הקשה הזו, אבל אתם לא

לימור סון הר-מלך:  אתם הנחשון שלפני המחנה, עמוד האש שמראה את הדרך לכל מי שזקוק לכך, ועל כך תודתנו

לימור סון הר-מלך:      יחד עם זאת, לצערי, שכר העו"סים, העובדים הסוציאליים, אינו תואם את עבודת הקודש שאותה הם עושים

לימור סון הר-מלך:  אני מכירה סיפורים על עובדים ועובדות סוציאליים שמתקשים לסיים את החודש

לימור סון הר-מלך:  ואני יודעת, אני יודעת, שהם לא יוותרו בשום אופן על השליחות שלהם

לימור סון הר-מלך:  הם ינסו להצטמצם, הם ייכנסו לחובות, אבל את משימת חייהם הם ישלימו – סיוע ועזרה לפרט ולקהילה

לימור סון הר-מלך:  ולכן זהו תפקידינו, זה התפקיד שלנו, חברי הכנסת, להילחם על תקציבים עבורם

לימור סון הר-מלך:  לא ייתכן שעובד סוציאלי לא יסיים את החודש

לימור סון הר-מלך:  אנחנו צריכים לראות את הערך שהם נותנים לחברה, ולהילחם עליהם

לימור סון הר-מלך:       בשנה וחצי האחרונות אני מסיירת בפנימיות הרווחה ובמוסדות לבריאות הנפש השונים

לימור סון הר-מלך:  בכל המקומות אני מתרשמת ממקצועיות גבוהה, מטיפול מסור ומתחושת שליחות שאין לתאר

לימור סון הר-מלך:  המלחמה הזו, שישראל לא ידעה כמוה מבחינת העורף האזרחי, דרשה מהעובדים הסוציאליים מסירות גבוהה, יצירתיות ועבודה מקצועית בתנאים לא פשוטים

לימור סון הר-מלך:  והם נענו לכך ועשו כל דבר אשר ביכולתם על מנת לבצע את תפקידם נאמנה ולעזור לכמה שיותר אזרחים

לימור סון הר-מלך:       אנחנו מחויבים לעשות כמה שיותר בשביל להיטיב עימם, כי המשמעות של לעזור להם היא ה חיזוק החוסן הלאומי של עם ישראל כולו

לימור סון הר-מלך:  תודה רבה

ניסים ואטורי: תודה רבה

ניסים ואטורי:  אני מזמין את השר יעקב מרגי, שר הרווחה והביטחון החברתי, לסכם ולהשיב

יעקב מרגי: אדוני היושב-ראש, חבריי חברי הכנסת, גברתי השרה, אורחים יקרים ביציע האורחים, ארגון העובדים הסוציאליים, הכנסת ציינה היום, כמדי שנה, את יום העו"ס הבין-לאומי, יום שבו אנו מוקירים ומעריכים את עבודתם המסורה של העובדות והעובדים הסוציאליים, בימי שגרה ובמיוחד בעיתות חירום, ואת תרומתם הגדולה לחוסנה של החברה הישראלית כולה ולאוכלוסיות הנצרכות לשירותי הרווחה בפרט

יעקב מרגי:       השנה ליום הזה יש משמעות מיוחדת וגדולה יותר

יעקב מרגי:  כפי שציינתי, משרד הרווחה, בשיתוף סגן יושב-ראש הכנסת חבר הכנסת ארז מלול – וכאן המקום להודות לו על היוזמה המיוחדת – יזמנו כאן יום מיוחד בכנסת, שהחל בדיונים בוועדות הכנסת השונות: בוועדת הבריאות בראשותו של חבר הכנסת יוני מישרקי – וכאן המקום, חבר הכנסת מישרקי, יו"ר ועדת הבריאות, להודות לך על הדיון הבוקר, הדיון המעמיק, שכותרתו הייתה: מי יטפל במטפל? המשכנו בוועדת העבודה והרווחה בראשותו של חבר הכנסת ישראל אייכלר, שלא יכול היה לנהל אבל דאג שיהיה דיון, וחברת הכנסת מיכל וולדיגר קיימה דיון – כאן המקום להודות לה על הדיון הרציני והמעמיק; וכן אצל חברת הכנסת פנינה תמנו שטה, יושבת-ראש הוועדה לקידום מעמד האישה

יעקב מרגי:  השיא של היום היה אירוע מיוחד באודיטוריום בהשתתפות מאות עובדים סוציאליים ממשרד הרווחה, מהמחלקות לשירותים חברתיים ברשויות המקומיות, מהעמותות השונות ומהארגונים

יעקב מרגי:       העובדות והעובדים הסוציאליים נמצאים בחזית העשייה בשגרה ומ-7 באוקטובר – בחזית

ניסים ואטורי: חברי הכנסת, סליחה, או מישהו ששומע - - -      

מיקי לוי: סליחה, אני מתנצל

ניסים ואטורי: זה נשמע כמו טרנזיסטור של פעם

יעקב מרגי: העובדות והעובדים הסוציאליים נמצאים בחזית העשייה מפרוץ מלחמת חרבות הברזל

יעקב מרגי:  הם נחשפו לזוועות במלוא עוצמתן

יעקב מרגי:  כולנו פגשנו אותם ואת עבודתם המסורה

יעקב מרגי:  הם התייצבו ראשונים ונרתמו למשימה; עזבו את הבתים והמשפחות שלהם; חלקם פונו בעצמם מהבתים; חלקם חוו שכול במעגל הקרוב ובסובב, בקהילה; חלקם, בני זוגם או ילדיהם התגייסו למילואים לסייע במאמץ המלחמתי

יעקב מרגי:  הם היו שם בשביל אזרחי ישראל, שהרגישו שנשדד מהם הכול

יעקב מרגי:  נשבר האמון – ברגעים הכי קריטיים שהם היו צריכים את הריבון, הריבון לא היה שם בשבילם להגן עליהם ולהציל אותם

יעקב מרגי:  העובדים הסוציאליים הפיחו בהם תקווה, העניקו להם עוגן ותמיכה ברגעים הקשים ביותר, אם זה במרכז משפחות הנעדרים ובמוקד 105 האחוד והמשותף עם המשטרה, ובמחנה שורה, שלשם, לצערנו הרב, הגיעו גופות הנרצחים; ואם זה בליווי והסיוע שהם העניקו לתושבים שפונו מבתיהם למלונות, מטבריה שבצפון ועד אילת שבדרום – קיבלו אותם, עטפו אותם בחום, חיבקו אותם

יעקב מרגי:  העובדות הסוציאליות הקימו צוותי הודעות מרות בתוך המלונות – למרות שזאת לא הפרקטיקה שלהן, למרות שזה לא מתפקידן – וברגישות רבה בישרו למשפחות את הבשורות הקשות מכול

יעקב מרגי:  גם העניקו תמיכה וליווי ליתומים שנותרו ללא אב ואם

יעקב מרגי:       וכמובן – הסיוע והליווי הצמוד שהם העניקו ועדיין מעניקים ויעניקו למשפחות החטופים ולחטופים ששבו ארצה

יעקב מרגי:  העובדות והעובדים הסוציאליים נערכו מבעוד מועד לחזרתם והתמודדו עם משימה שאף עו"ס בעולם לא התמודד איתה: ילדים, נשים וזקנים שנחטפו והוחזקו בידי ארגון טרור רצחני

יעקב מרגי:  הם הביאו לידי ביטוי את האינטליגנציה הרגשית והפרקטיקה המקצועית שלהם למצב שלא חלמנו שניאלץ להתמודד איתו

יעקב מרגי:  ואתם, כן, העובדים הסוציאליים, עשיתם זאת בהצלחה

יעקב מרגי:       החשיפה הגדולה והחיובית שאליה נחשפו בזמן המלחמה צריכה להימשך ולהתעצם אף בשגרה

יעקב מרגי:  לטעמי יש בזה אפילו קצת חמיצות: למה דווקא – הרי זו אותה עבודה, זו אותה מסירות נפש, למה עד היום לא ידענו להרים אותם על נס? להעריך, להוקיר, להיאבק בשבילם? זה לא בשמיים

יעקב מרגי:  אני אומר לכם, רבותיי, חבריי חברי הכנסת, זה לא בשמיים

יעקב מרגי:  אנחנו פשוט צריכים לשים זאת בסדר-היום הציבורי של הבית הזה, הבית המכובד הזה

יעקב מרגי:  הבית הזה הביא דברים טובים והישגים רבים לחברה הישראלית

יעקב מרגי:  אנחנו יודעים להביא את זה לכלל מעשה; צריך לרצות, צריך לשלב ידיים

יעקב מרגי:  אין שום סיבה שיהיו עובדות סוציאליות, כפי שאמרה חברת הכנסת לימור סון הר מלך, שלא יגמרו את החודש

יעקב מרגי:  אין שום סיבה, זה מקצוע ראוי ומכובד, שצריך להיות בקדמת הבמה של המקצועות הראויים והמוערכים של החברה הישראלית

יעקב מרגי:       אם נשדר שזה מקצוע נדרש וחיובי ולא שוחק, שיש לו גם תמורה ותגמול, זה יצליח

יעקב מרגי:  נצליח למתג את המקצוע הזה

יעקב מרגי:  אם כל הזמן נשדר – ויש קשיים, יש עומסים, אנחנו לא מתעלמים מכך, אנחנו עושים צעדים כדי להקל

יעקב מרגי:  אני אציין מה אנחנו עושים כדי להסיט ולהוריד מכלל המטלות של העובדת הסוציאלית דברים שהם לא בהכרח פרופסיונליים; לשים לידה את תומך העו"ס ואת העובד האדמיניסטרטיבי, שישיל ממנה את כל הדברים הלא-נצרכים – ביחד עם גיוס של תקנים וגיוס של עובדים סוציאליים נוספים

יעקב מרגי:  לכן אני אומר: מיתוג הולך עם גאוות יחידה

יעקב מרגי:  מיתוג לא הולך עם מסכנות, עם להתבכיין

יעקב מרגי:  זה מקצוע מתגמל, אם לא בשכר, בשלב הזה, אז מתגמל בהון האנושי, ובעזרת השם נצליח להביא את זה לכלל מעשה גם בתגמול הכספי

יעקב מרגי:  הארגון השיג הישג אדיר בהסכם עם העובדים הסוציאליים

יעקב מרגי:  הייתה פעימה ראשונה

יעקב מרגי:  צריך להאיץ את הפעימה השנייה, לזרז, לגמור את הסיפור עם משרד האוצר וליישם את זה

יעקב מרגי:       סוגיית המוגנות של העובדים הסוציאליים, שסבלנו ממנה שנים רבות, הושלמה, ברוך השם

יעקב מרגי:  אמרתי את זאת היום

יעקב מרגי:  אני מקבל פניות מראשי רשויות שרוצים להסתמך על המוגנות של מחלקות הרווחה גם בכלל העירייה

יעקב מרגי:  אנחנו, כמובן, עוטפים את זה ומגנים על זה בחרדת קודש, וטוב שכך

יעקב מרגי:  יחד עם סביבת עבודה, שכרגע אני לא מרוצה ממנה במחלקות השירותים החברתיים

יעקב מרגי:  אני חושב שמחלקות השירותים החברתיים ברשויות המקומיות צריכות להיות בסביבת עבודה נאה, מטופחת

יעקב מרגי:  חז"ל אומרים: שלושה דברים מרחיבים דעתו של אדם – דירה נאה, אישה נאה וכלים נאים

יעקב מרגי:  לכן, אנחנו נעשה הכול

יעקב מרגי:  כבר התחלנו במהלכים בתקציב 2024, לטפל לפחות ב-20 רשויות אדומות שמחלקות השירותים החברתיים שלהן נמצאות בתנאים קשים מאוד

יעקב מרגי:  נכתבו הקריטריונים

יעקב מרגי:  אנחנו נשיג את המשאבים, ניכנס לדיונים עם אותם ראשי רשויות

יעקב מרגי:  יבוא היום – ואני אומר לכם, הוא לא רחוק – יבוא היום שראשי רשויות יציגו את המחלקה לשירותים חברתיים לפני מערכת החינוך שלהם

יעקב מרגי:       הייתי יו"ר ועדת חינוך

יעקב מרגי:  יש פרוספקטים שהייתי אומר לאותם ראשי רשויות: אל תתרברבו

יעקב מרגי:  אבל זה אומר משהו

יעקב מרגי:  האזרחים צריכים לדעת שיש להם מחלקה חזקה לשירותים חברתיים

יעקב מרגי:  זה החוסן שלהם

יעקב מרגי:  הם יכולים להיות בטוחים שברגעי משבר, שאני מקווה שלא יהיו, יש מי שיהיה שם, והוכיחו זאת העובדים והעובדות הסוציאליות

יעקב מרגי:       הגדרנו את תומך העו"ס

יעקב מרגי:  הקמתי ועדה לניתוח עיסוקים ואפיון העיסוקים של העובדת הסוציאלית

יעקב מרגי:  זה לקראת גמר

יעקב מרגי:  עובדים ועובדות סוציאליות, זה היום שלכם

יעקב מרגי:  אנחנו, יחד עם כל החברה הישראלית, מצדיעים לכם על כל העשייה הברוכה בעבר, בהווה ובעתיד

יעקב מרגי:       ואני אומר, בנימה אישית: אני גאה לעמוד בראש משרד הרווחה שזכה לשבחים רבים על תפקודו בעת הזו, וכל זה לא היה קורה בלי עבודת הקודש של העובדות והעובדים הסוציאליים

יעקב מרגי:  כאן המקום להודות לכל עובדי המשרד, למנכ"ל מר ינון אהרוני; לשדרת הניהול המצוינת, מהסמנכ"לים, עובר דרך מנהלי המחוזות, מנהלי האגפים, מנהלי התחומים ולכל עובדי המשרד

יעקב מרגי:  זכינו, אני אומר למדינת ישראל

יעקב מרגי:  אנחנו אוהבים לחבוט במגזר הציבורי

יעקב מרגי:  יש לו חולשות אובייקטיביות

יעקב מרגי:  למגזר הציבורי יש חולשות אובייקטיביות

יעקב מרגי:  חלקן לא אובייקטיביות

יעקב מרגי:  ואני אומר לכם, חששתי בכניסתי למשרד שאני אצטרך להתמודד עם אותן חולשות

יעקב מרגי:  וברוך השם, ברוך השם, יש הון אנושי איכותי, שדרת ניהול איכותית

יעקב מרגי:  אני לא מרגיש את החולשות האלה במשרד הרווחה

יעקב מרגי:  מתפקד מקצועי

יעקב מרגי:  ואני אומר לכם, זו לא קלישאה – מה שעובד בשגרה יעבוד בחירום, וזה חומר למחשבה לכולם

יעקב מרגי:  אם משהו לא צלח במשרד ממשלתי כזה או אחר, תבדקו את השגרה שלכם

יעקב מרגי:       ואני מסיים בתפילה

יעקב מרגי:  כולי תקווה שכל החטופים יחזרו הביתה בריאים ושלמים בגופם ובנפשם

יעקב מרגי:  כל החיילים יחזרו לביתם בריאים, שלמים, בגופם ובנפשם

יעקב מרגי:  למשפחות השכולות, חיבוק אמיץ, חם ואוהב

יעקב מרגי:  לפחות נצטרך כולנו להוכיח שקורבנכן לא היה לשווא

יעקב מרגי:  אני לא אומר חג שמח, אבל אני אומר לעובדים הסוציאליים: כן, בעת הזו אנחנו מצדיעים לכם

יעקב מרגי:  מצדיעים לכם, מכירים ומוקירים את עבודתכם המסורה

יעקב מרגי:  ואנחנו כאן כדי, כפי שאמרתי, עם חזון, להפוך את זה למקצוע בשורה הראשונה של המקצועות האיכותיים והמבוקשים והנדרשים במדינת ישראל

יעקב מרגי:  תודה רבה ליושב-ראש

יעקב מרגי:  תודה רבה לכולם

ניסים ואטורי: תודה רבה

ניסים ואטורי:      אני מציין, לפני שאני מעביר לך את זכות הדיבור, שהיום יש 134 חטופים

ניסים ואטורי:  שימו לב ביציע שיש לנו תמונות של החטופים בשתי השורות הראשונות

ניסים ואטורי:  אני מבקש לא להניח שם שום דבר, לא רגליים, ולכבד אותם

ניסים ואטורי:  כך אנחנו רואים אותם מולנו כל הזמן ולא שוכחים

ניסים ואטורי: הודעה מטעם מזכירות הכנסת, בבקשה

ראדה חסייסי: תודה

ראדה חסייסי:  ברשות יושב-ראש הישיבה, אני מתכבדת להודיעכם, כי הונחו היום על שולחן הכנסת –      לקריאה שנייה ולקריאה שלישית – הצעת חוק משפחות חיילים שנספו במערכה (תגמולים ושיקום) (תיקון מס' 43), התשפ"ד–2024, שהחזירה ועדת העבודה והרווחה; הצעת חוק לתיקון ולהארכת תוקפן של תקנות שעת חירום (חרבות ברזל) (הארכת מעצר לחשוד בעבירת ביטחון) (תיקון), התשפ"ד–2024, שהחזירה ועדת החוקה, חוק ומשפט

ראדה חסייסי:  תודה

ניסים ואטורי: תודה רבה

ניסים ואטורי: [מס' מ/1727; דברי הכנסת, חוב' כ"ב, ישיבה 158; נספחות

ניסים ואטורי: ] 

ניסים ואטורי: חברי הכנסת, הנושא הבא על סדר-היום: הצעת חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תיקון מס' 4 – הוראת שעה), התשפ"ד–2024, בקריאה השנייה והשלישית

ניסים ואטורי:  אני מזמין את יושב-ראש הוועדה המשותפת של ועדת החוקה, חוק ומשפט וועדת הפנים והגנת הסביבה וועדת המדע והטכנולוגיה, לפי חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התשנ"ט–2009, חבר הכנסת חנוך דב מלביצקי, להציג את הצעת החוק

ניסים ואטורי:  בבקשה

הוועדה המשותפת): אדוני היושב-ראש, גברתי השרה, חבריי חברי הכנסת, אני מתכבד להביא בפני הכנסת לקריאה השנייה והשלישית את הצעת חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תיקון מס' 4 – הוראת שעה), התשפ"ד–2024

הוועדה המשותפת):      הצעה זו היא הצעת חוק ממשלתית

הוועדה המשותפת):  היא אושרה בוועדה המשותפת לוועדות חוקה, חוק ומשפט, פנים ומדע וטכנולוגיה, אשר הוקמה בכנסת העשרים-וחמש בהתאם להוראות חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע

הוועדה המשותפת):  ההצעה עברה פה אחד ואין לה הסתייגויות

הוועדה המשותפת):     חוק זה בא לתת מענה לכמה מצבים שהמדינה מתמודדת איתם בכל הנוגע להנפקת מסמכי זיהוי ודרכונים לאזרחים

הוועדה המשותפת):  ראשית, התושבים שפונו מבתיהם בעקבות אירועי 7 באוקטובר אינם מצויים בשגרה המאפשרת להם להתייצב בלשכות רשות האוכלוסין לצורך הנפקת מסמכי זיהוי

הוועדה המשותפת):       כמו כן, בעקבות הלחימה גויסו חיילי מילואים רבים, אשר גם הם אינם מצויים בשגרה המאפשרת התייצבות בלשכות רשות האוכלוסין, לצורך הנפקת מסמכי זיהוי 

הוועדה המשותפת):      נוסף על כך, מצב החירום ונסיבותיו גרמו לסגירת חלק מלשכות רשות האוכלוסין, וגם אל הלשכות שנשארו פתוחות לקבלת קהל תושבים רבים נמנעו מלהגיע אף על פי שהזמינו תורים לצורך הנפקת מסמכי זיהוי

הוועדה המשותפת):       זאת ועוד, בשנה הקרובה עומדות לפקוע כ-7 מיליון תעודות זהות ישנות, לא ביומטריות, נוסף על הפקיעה השוטפת של תעודות ביומטריות, ועניין זה עומד להכביד מאוד את העומס על לשכות רשות האוכלוסין 

הוועדה המשותפת):      בנסיבות אלה עתיד להיווצר בחודשים הקרובים עומס רב

הוועדה המשותפת):  לנוכח המצב האמור ,ובשל צורך של רבים מהתושבים המפונים במסמכי זיהוי חדשים, במקום אלה שאבדו, נבזזו או נשרפו בבתים שנפגעו במלחמה, מוצע בהצעת חוק זו לאפשר הגשת בקשות מקוונות להנפקת מסמכי זיהוי, בלא צורך בהתייצבות בלשכות האוכלוסין, בכפוף לתנאים מסוימים שכולם מפורטים בנוסח הצעת החוק

הוועדה המשותפת):      ההסדר הזה יהיה הוראת שעה שתהיה תקפה לחצי שנה בלבד, והשר יוכל לבקש אישור מהוועדה המשותפת להאריך אותה בתקופות נוספות של עד שישה חודשים נוספים במצטבר

הוועדה המשותפת):    מסמכי הזיהוי שיונפקו באמצעות הגשת בקשה מקוונת יהיו בתוקף למשך חמש שנים בלבד

הוועדה המשותפת):  לכן חשוב להדגיש שדרכון שהונפק באופן מקוון לא יוכל לשמש למי שמעוניין לקבל פטור מוויזה לארצות הברית כתייר, במסגרת תוכנית הפטור שישראל הצטרפה אליה, כי שם נדרש דרכון עם תוקף של עשר שנים

הוועדה המשותפת):       לפי הסעיף שאנו מציעים להוסיף לחוק הביומטרי, התנאים להגשת בקשה מקוונת לרשות האוכלוסין, כלומר בקשה מרחוק, להנפקת תעודת זהות או דרכון ביומטריים הם כדלקמן: מגיש הבקשה צריך להיות אזרח ישראל, בגיר, שיש ברשותו כבר דרכון או תעודת זהות ביומטריים וטביעות האצבע שלו שמורות במאגר הביומטרי מהרכשה קודמת; כמו כן, בזמן הגשת הבקשה המבקש צריך להיות בישראל

הוועדה המשותפת):  הגשת הבקשה תיעשה באמצעות מערכת ההזדהות הממשלתית, כך שיש צורך להיות רשומים לשירות זה

הוועדה המשותפת):  המערכת הזו תוודא את אימות זהותו של המבקש

הוועדה המשותפת):  המבקש צריך לצלם את עצמו ולצרף את תמונת הפנים לבקשה

הוועדה המשותפת):  תמונה זו תועבר לרשות לניהול המאגר הביומטרי לצורך זיהוי או אימות זהות אל מול הנתונים הקיימים בו, וזו תמסור את תוצאתה זיהוי לרשות האוכלוסין

הוועדה המשותפת):      לגבי בקשה לתעודת זהות, יש דרישה שלמבקש יש תעודת זהות ביומטרית שהונפקה לו לאחר שמלאו לו 16, מכיוון שבמהלך גיל ההתבגרות תווי פנים עוברים שינויים רבים יותר מאשר בגילים בוגרים, ולכן עשויים להיווצר קשיים באימות הזהות כאשר משווים את התמונה מהבקשה לתמונה שנמצאת במאגר

הוועדה המשותפת):  כאשר הבקשה היא להנפקת דרכון נדרש שלמבקש היה דרכון ביומטרי קודם, משום שבדרכון החדש נדרשת הדפסת דוגמת חתימה, ואת זה יש במערכת רק למי שכבר יש לו דרכון ביומטרי

הוועדה המשותפת):       דרישה נוספת לגבי הנפקת דרכון היא שלמבקש הונפק מסמך זיהוי ביומטרי לאחר שמלאו לו גיל 21 וטרם מלאו לו 60

הוועדה המשותפת):  חשוב לנו לומר כי האפליה לכאורה הזו באה אך ורק כדי להגן על האזרחים, וזאת מכיוון שבגילאים הללו, מתחת לגיל 21 ומעל לגיל 60, שיעורי השגיאה בהשוואות של אימות זהות של תמונות פנים עולים מאוד בגלל השתנות תווי הפנים, והפער בין התמונות יהיה גדול יותר

הוועדה המשותפת):  במצב זה, עלולים להיווצר טעויות או קשיים במעברי הגבול בעולם, ומזה כולנו רוצים להימנע

הוועדה המשותפת):  לכן, גם בשלב הגשת הבקשה תיעשה השוואה במאגר הביומטרי בין התמונה שצורפה לבקשה לבין התמונה הקיימת במאגר ברמת דיוק גבוהה, כך שאם תהיה שונות גדולה בזיהוי – הבקשה של האזרח תסורב

הוועדה המשותפת):  נוסף על כך, מבקש דרכון יצטרך להיות מי שדרכונו בתוקף לתקופה של פחות משנה מיום הגשת הבקשה או שהדרכון שלו כבר פקע בזמן הגשת הבקשה וטרם עברו שישה חודשים מפקיעתו

הוועדה המשותפת):      אנשי רשות המאגר הבהירו לנו כי – טה-טה-טה, נעבור על זה

הוועדה המשותפת):  בקשות מקוונות ניתן יהיה להגיש החל מ-30 באפריל 2024 וכל עוד הוראת השעה תהיה בתוקף

הוועדה המשותפת):       אני רוצה להודות לצוות הוועדה ובראשם מנהל הוועדה אלירן כהן והיועמ"שית נירה לאמעי רכלבסקי ולצוות שלה, שעמלו על הצעת החוק

הוועדה המשותפת):  תודה לכולם

הוועדה המשותפת):       את הזמן שנותר לי אני רוצה לנצל בשביל להעלות נושא חשוב וקריטי לכל באי הבית הזה; הבוקר בישראל היום קראתי את הכתבה של חנן גרינווד

הוועדה המשותפת):  מתחקיר שהתפרסם כבר לפני כשנה וחצי של ארגון עד כאן, התגלה כי עמותת אלקלוב אלרחימה קשורה גם למפלגת רע"מ וגם לתנועת החמאס

הוועדה המשותפת):  מהתחקיר עולה שהעמותה מעבירה כספים שלא כחוק ולא כדין, דרך טורקיה, למדינות אויב כמו סוריה ורצועת עזה

הוועדה המשותפת):  הבוקר קראתי: בעקבות אותו תחקיר בנק לאומי חסם את חשבון הבנק של העמותה והפסיק לאלתר את העברות הכספים

הוועדה המשותפת):       לא יעלה על הדעת שבזמן מלחמה ותקופה קשה כמו שאנחנו נמצאים בה כרגע, נושא כזה יודר מהשיח הציבורי

הוועדה המשותפת):  חייבים לפעול מייד לסגירת העמותה

הוועדה המשותפת):  כפי שחברתי, חברת הכנסת דאז והשרה היום אורית סטרוק דרשה בעבר ממבקר המדינה לבחון ולסגור את העמותה, אז גם אני דורש בדיוק אותו דבר

הוועדה המשותפת):  לא ייתכן שבזמן שישראל נלחמת על קיומה יקומו להם אויבים מבית, אויבים מבפנים, ויממנו פעילות טרור כאן, מתוך מדינת ישראל

הוועדה המשותפת):  פניתי בנושא הזה ליושב-ראש הכנסת בבקשה לקיום דיון דחוף לעניין, ואני קורא לכל חברי הכנסת שביטחון מדינת ישראל והחוסן הלאומי שלנו חשוב להם להצטרף לבקשה

הוועדה המשותפת):  תודה רבה, אדוני

ניסים ואטורי: תודה רבה

ניסים ואטורי:  חבר הכנסת אביגדור ליברמן – אינו נוכח; חבר הכנסת עודד פורר – אינו נוכח; חברת הכנסת שרון ניר – אינה נוכחת; חברת הכנסת יוליה מלינובסקי – אינה נוכחת; חבר הכנסת חמד עמאר – אינו נוכח; חבר הכנסת איימן עודה – אינו נוכח; חבר הכנסת אחמד טיבי – אינו נוכח; חברת הכנסת עאידה תומא סלימאן – אינה נוכחת; חבר הכנסת עופר כסיף – אינו נוכח; חבר הכנסת יוסף עטאונה – אינו נוכח

ינון אזולאי: אף אחד לא נמצא

ניסים ואטורי: אין הסתייגויות לחוק ואין בקשות רשות דיבור

ניסים ואטורי:  אוקיי, אלה הדוברים שהיו

ניסים ואטורי:  בסדר, הייתי חייב לקרוא אותם, אדוני יושב-ראש ועדת האתיקה

ניסים ואטורי:       חברי הכנסת, נעבור להצבעה בקריאה השנייה על הצעת חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תיקון מס' 4 – הוראת שעה), התשפ"ד–2024, כנוסח הוועדה

ניסים ואטורי:  הצבעה

ניסים ואטורי:      חנוך, מה מצביעים?     

הוועדה המשותפת): בעד

הוועדה המשותפת): בעד סעיפים 1–5 – 11 

הוועדה המשותפת): נמנעים – אין  

ניסים ואטורי: בעד – 11, אין מתנגדים

ניסים ואטורי:  אני קובע כי הצעת החוק אושרה בקריאה השנייה

ניסים ואטורי:       נעבור להצבעה בקריאה השלישית, על הצעת חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תיקון מס' 4 – הוראת שעה), התשפ"ד–2024

ניסים ואטורי:  הצבעה

ניסים ואטורי: בעד החוק – 10 

ניסים ואטורי: נמנעים – אין   

ניסים ואטורי: עשרה בעד, אין מתנגדים

ניסים ואטורי:  אני קובע כי הצעת חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תיקון מס' 4 – הוראת שעה), התשפ"ד–2024, התקבלה בקריאה השנייה והשלישית ותיכנס לספר החוקים של מדינת ישראל

ניסים ואטורי: [מס' מ/1728; דברי הכנסת, חוב' כ"ב, ישיבה 158; נספחות

ניסים ואטורי: ] 

ניסים ואטורי: הנושא הבא על סדר היום: הצעת חוק לתיקון ולהארכת תוקפן של תקנות שעת חירום (חרבות ברזל) (הארכת מעצר לחשוד בעבירת ביטחון) (תיקון), התשפ"ד–2024, לקריאה השנייה והשלישית

ניסים ואטורי:  אני מזמין את יושב-ראש ועדת החוקה, חוק ומשפט חבר הכנסת שמחה רוטמן להציג את הצעת החוק

ניסים ואטורי:  בבקשה

חוק ומשפט): אדוני היושב-ראש, כנסת נכבדה, חבריי חברי הכנסת, אני מתכבד להביא בפני הכנסת את הצעת חוק לתיקון ולהארכת תוקפן של תקנות שעת חירום (חרבות ברזל) (הארכת מעצר לחשוד בעבירת ביטחון) (תיקון), התשפ"ד–2024

חוק ומשפט):  מדובר בהצעת חוק המאריכה בשלושה חודשים את תוקף תקנות שעת החירום (חרבות ברזל) (הארכת מעצר לחשוד בעבירות ביטחון), התשפ"ד–2024, שעוסקות באופן ההחזקה של מחבלי הנוח'בה ואנשי החמאס ומחבלים אחרים הקשורים למלחמה

חוק ומשפט):       הצעת החוק היא הצעת חוק ממשלתית

חוק ומשפט):  פרק הזמן הנדרש להארכה נועד לצורך גיבוש הסדר ממשלתי כולל, וההצעה הוגשה לבקשת הממשלה

חוק ומשפט):  להצעה לא הוגשו הסתייגויות, אך הוגשו בקשות רשות דיבור

חוק ומשפט):  אני מבקש מחבריי חברי הכנסת לתמוך בהצעת החוק ולאשרה בנוסח הוועדה

חוק ומשפט):  תודה רבה, אדוני היושב-ראש

ניסים ואטורי: תודה רבה

ניסים ואטורי:  להצעת החוק לא הוגשו הסתייגויות, אך הוגשו בקשות רשות דיבור

ניסים ואטורי:  ראשון הדוברים, חבר הכנסת איימן עודה – אינו נוכח; חבר הכנסת אחמד טיבי – אינו נוכח; חברת הכנסת עאידה תומא סלימאן – אינה נוכחת; חבר הכנסת עופר כסיף – אינו נוכח; חבר הכנסת יוסף עטאונה – אינו נוכח; חבר הכנסת אביגדור ליברמן – אינו נוכח; חבר הכנסת עודד פורר – אינו נוכח; חבר הכנסת יבגני סובה – אינו נוכח; חברת הכנסת יוליה מלינובסקי – אינה נוכחת; חבר הכנסת חמד עמאר – אינו נוכח

ניסים ואטורי:       חברי הכנסת, נעבור להצבעה בקריאה השנייה על הצעת חוק לתיקון ולהארכת תוקפן של תקנות שעת חירום (חרבות ברזל) (הארכת מעצר לחשוד בעבירת ביטחון) (תיקון), התשפ"ד–2024, כנוסח הוועדה

ניסים ואטורי:  הצבעה

ניסים ואטורי: בעד סעיפים 1–2 – 8 

ניסים ואטורי: נמנעים – אין 

ניסים ואטורי: שמונה בעד, אין מתנגדים

ניסים ואטורי:  אני קובע כי הצעת החוק אושרה בקריאה השנייה

ניסים ואטורי:       נעבור להצבעה בקריאה השלישית על הצעת חוק לתיקון ולהארכת תוקפן של תקנות שעת חירום (חרבות ברזל) (הארכת מעצר לחשוד בעבירת ביטחון) (תיקון), התשפ"ד–2024

ניסים ואטורי:  הצבעה

ניסים ואטורי: בעד החוק – 8 

ניסים ואטורי: נמנעים – אין   

ניסים ואטורי: שמונה בעד, אין מתנגדים

ניסים ואטורי:  אני קובע כי הצעת החוק לתיקון ולהארכת תוקפן של תקנות שעת חירום (חרבות ברזל) (הארכת מעצר לחשוד בעבירת ביטחון) (תיקון), התשפ"ד–2024, התקבלה בקריאה השנייה והשלישית, ותיכנס לספר החוקים של מדינת ישראל

ניסים ואטורי: [מס' כ/996, פ/4234/25; דברי הכנסת, חוב' כ', ישיבה 154; נספחות

ניסים ואטורי: ] 

ניסים ואטורי: חברי הכנסת, הנושא הבא על סדר היום: הצעת חוק חיילים שנספו במערכה (תגמולים ושיקום) (תיקון מס' 43), התשפ"ד–2024, לקריאה השנייה והשלישית

ניסים ואטורי:  אני מזמין את יושב-ראש ועדת העבודה והרווחה, חבר הכנסת ישראל אייכלר, להציג את הצעת החוק

ועדת העבודה והרווחה): אדוני היושב-ראש, חברי הכנסת, אני מתכבד להביא בפני הכנסת לקריאה השנייה ולקריאה שלישית את הצעת חוק משפחות חיילים שנספו במערכה (תגמולים ושיקום) (תיקון מס' 43), התשפ"ד–2024

ועדת העבודה והרווחה):  זאת הצעת חוק פרטית של חבר הכנסת אופיר כץ וחברי כנסת רבים אחרים, שאליה מוזגו גם הצעת חוק שהגישו חברות הכנסת מירב כהן ומיכל וולדיגר

ועדת העבודה והרווחה):  הנושא הוא חוק הארוסות

ועדת העבודה והרווחה):       חוק משפחות חיילים שנספו במערכה (תגמולים ושיקום), מסדיר את מעמדם של בני משפחות הנופלים במערכות ישראל, ובהם את מעמדה של מי שהייתה בת זוג של נספה ערב נפילתו

ועדת העבודה והרווחה):  על פי החוק, מי שהוכרה כאלמנה או שגרה איתו, זכאית לתגמולים והטבות לשיקומה אבל מי שהייתה מאורסת לנספה, ומטעמי דת ומטעמים אחרים הם לא ניהלו משק בית משותף לפני שנפל, אף שהיה בכוונתם להינשא ולהקים בית יחד, היא עד היום הזה לא הייתה זכאית להכרה

ועדת העבודה והרווחה):      אמרנו היום בוועדה, אני חושב שכולם דיברו על החשיבות של החוק הזה, שזה לא ייאמן שכך היה המצב עד היום, אבל זה היה המצב

ועדת העבודה והרווחה):  היא לא זכתה לזכויות, לא לתגמולים שהאלמנה זכאית להם, ולפי התנאים שקבועים בחוק משפחות חיילים גם אין אפשרות להכיר בה

ועדת העבודה והרווחה):  מכיוון שהאירוסין הם הצהרת כוונות ברורה ומחייבת להקמת בית משותף, ומכיוון שאנחנו לא רוצים להפלות את אלה שמפאת אורח החיים לא יכולות להיות מוכרות לפני הנישואין, עולה הצורך בהחלת הוראות החוק גם על ארוסות

ועדת העבודה והרווחה):      במהלך הדיונים בוועדה הופיעו בפני חברי הוועדה ארוסות של חיילים שנפלו במלחמת חרבות ברזל, ובדבריהן הן חיזקו את החשיבות שבקידום הצעת החוק ובמתן מעטפת והכרה לאותן ארוסות

ועדת העבודה והרווחה):  לפיכך, בהצעה שבפניכם מוצע לקבוע כי מי שהייתה מאורסת לחייל שנספה תהיה זכאית לתגמולים והטבות בהתקיים התנאים המפורטים בהצעת החוק

ועדת העבודה והרווחה):  לפי הצעת החוק, ארוסה תוגדר כמי שביום מותו של הנספה הייתה מיועדת להינשא לו והוכיחה כוונה להינשא לו

ועדת העבודה והרווחה):  על פי המוצע, אפשר להוכיח כוונה להינשא אם הנספה והארוסה הגישו בקשה להירשם לנישואין ברבנות או ברשות הרושמת בדתות האחרות או אם התקיימו שתיים מהנסיבות הבאות – זאת אומרת, אפילו אם הם עדיין לא נרשמו לנישואין, כי יש הרבה שנרשמים לנישואין רק כמה שבועות לפני הנישואין: 1 אם נעשתה הצעת נישואין או התקיימה מסיבת אירוסין והכוונה להינשא פורסמה וידועה לכל בני המשפחה וקרובי המשפחה של הנספה והארוסה – זה סעיף אחד להוכחת רצינות של האירוסין; 2

ועדת העבודה והרווחה):  נקבעו מועד ומקום לחתונה, ויש הסכם לעריכת החתונה במקום מסוים או הסכם לשירותי הסעה לחתונה; 3

ועדת העבודה והרווחה):  בהצעת הנישואין או בתקופת האירוסין אחד מבני הזוג רכש או נתן טבעת אירוסין; 4

ועדת העבודה והרווחה):  הנספה והארוסה התקשרו בהסכם לרכישה או לשכירה של דירת מגורים

ועדת העבודה והרווחה):      מוצע לקבוע כי ארוסה של נספה תהיה זכאית לתגמול חודשי לתקופה של חמש שנים ממועד פטירת הנספה, בדומה לתגמול החודשי שלו זכאית אלמנה ללא ילדים

ועדת העבודה והרווחה):  כן מוצע לקבוע כי ארוסה תהיה זכאית באותה תקופה להטבות רפואיות וסיוע במימון לימודים אקדמיים וכן למימון סיוע נפשי לתקופה של עשר שנים ממועד פטירת הנספה

ועדת העבודה והרווחה):  לבסוף, מוצע לקבוע כי הוראות החוק יחולו גם על ארוסות של נפגעים שנפטרו כתוצאה מפגיעת איבה וכן על ארוסות של שוטרים, סוהרים, אנשי משמר הכנסת, עובדי שירות הביטחון ואנשי הג"א שנפטרו במסגרת תפקידם

ועדת העבודה והרווחה):      מוצע כי החוק ייכנס לתוקף  45 ימים מיום פרסומו, וכן תחילת ההסדר תהיה לגבי ארוסות של נפטרים כאמור שמועד פטירתם הוא ביום כ"ב בתשרי התשפ"ד (7 באוקטובר 2023) או לאחריו, והן תהיינה זכאיות לתשלומים והטבות לפי ההצעה ממועד פטירת הנספה – זאת אומרת אפילו רטרואקטיבית

ועדת העבודה והרווחה):      ההצעה אושרה בוועדה פה אחד, ואין לה הסתייגויות

ועדת העבודה והרווחה):  לפיכך, אני פונה לחברי הכנסת ומבקש לאשר את הצעת החוק בנוסח שאישרה הוועדה

ועדת העבודה והרווחה):      אני רק רוצה לראות אם כתוב פה העניין של תקופת הסיוע

ועדת העבודה והרווחה):  אמרתי את זה? אמרתי את חמש השנים? כי בנאום שהכינו לי לא אמרו

ועדת העבודה והרווחה):  אז אני רוצה לומר - - -     

אופיר כץ: אני אגיד את זה - - - שכולם ישמעו

ועדת העבודה והרווחה): לא, פשוט שמתי לב שהחסרתי פה פרט חשוב

ועדת העבודה והרווחה):  היה כתוב פה שסיוע נפשי יינתן לעשר, אבל המלגה שאופיר כץ הביא זה לחמש שנים, נכון? אז תודה רבה, ואני מקווה שכולכם תתמכו בחוק

ניסים ואטורי: תודה רבה

ניסים ואטורי:  להצעת החוק לא הוגשו הסתייגויות, ולכן נעבור להצבעה

אופיר כץ: - - -      

מירב כהן: גם אני ביקשתי, גם אופיר

ניסים ואטורי: חבר הכנסת יושב-ראש הקואליציה ויו"ר ועדת הכנסת, חמש דקות

ניסים ואטורי:  בבקשה

אופיר כץ:   אדוני היושב-ראש, גברתי השרה, חבריי חברי הכנסת, ארוסות יקרות – הבטחנו וקיימנו

אופיר כץ:   ב-6 בנובמבר הגעתי לירושלים לנחם את משפחת רייך

אופיר כץ:  אריאל, קצין שריון בגדוד 77 בחטיבה 7, נפל בקרב בצפון רצועת עזה, בן 24 בנופלו

אופיר כץ:  ב-20 בנובמבר הגעתי לירושלים לנחם את משפחת פרנקו

אופיר כץ:  כפיר, מפקד מחלקה בגדוד 52 בחטיבה 401, נפל בקרב בצפון רצועת עזה, בן 22 בנופלו

אופיר כץ:  ב-28 בדצמבר הגעתי לחיפה לנחם את משפחת בוצחק

אופיר כץ:  אושרי, מפקד צוות בסיירת נח"ל, נפל בקרב ברצועת עזה, גם הוא בן 22 בנופלו

אופיר כץ:  בשלושת הניחומים ישבו ארוסותיהן של נופלים: נועה – ארוסתו של אריאל, נעמה – ארוסתו של כפיר ורביד – ארוסתו של אושרי

אופיר כץ:       אין לתאר את הקושי שעוברת משפחה שכולה

אופיר כץ:  האדמה נקרעת תחת רגליה והחיים נעצרים

אופיר כץ:  מה שהיה הוא לא מה שיהיה לעולם

אופיר כץ:  הבור העצום שנפער לעולם לא יתמלא והקושי תמיד יהיה שם

אופיר כץ:  הארוסות של הנופלים הן חלק ממשפחת השכול

אופיר כץ:  הן איבדו את היקר להן מכול, העתיד שלהן נקרע להן מהידיים והתמוסס מול עיניהן

אופיר כץ:  אמרתם בוועדה שהייתן שקופות עד עכשיו, ואני עומד כאן היום ואומר לכן: אתן כבר לא שקופות יותר, אנחנו עומדים פה ורואים אתכן

אופיר כץ:  אנחנו רואים אתכן, כי מגיעה לכן, מגיעה לכן ההכרה הזו

אופיר כץ:      מהרגע שהתחלתי לעבוד על הצעת החוק הזאת הבטחתי לעצמי, לכן ולמשפחות, שהיא תעבור

אופיר כץ:  זה לא היה קל, היו משוכות, היו אתגרים, אבל היום הזה סוף-סוף הגיע

אופיר כץ:      אתמול ישבו אצלי בלשכה משפחתו של אושרי בוצחק, זיכרונו לברכה – אביו, אימו, אחיותיו וגם אחיו, שאני מכיר אותו פה מדיוני הוועדה

אופיר כץ:  למרות שרביד עדיין לא הייתה אשתו של אושרי אלא ארוסתו, היה להם חשוב לעלות לכנסת לפגוש אותי, לבוא מחיפה ולהפציר בי – כמה חשובה להם הצעת החוק הזאת, כמה רביד היא חלק מהם וכמה הם יודעים שזה מה שאושרי היה רוצה

אופיר כץ:      לכן, אנחנו מעבירים היום את ההצעה החשובה הזאת, כי אלה החיים, אלו הדברים החשובים ואלו החיים עצמם

אופיר כץ:  ההצעה תכלול מעטפת שיקומית וכלכלית רחבה לחמש שנים, הכוללת תגמול חודשי על סך 10,000 שקלים בכל חודש, מימון תואר ראשון, מימון טיפולים רפואיים, מימון ליווי רגשי וטיפולים פסיכולוגיים – וזה יהיה לרשות הארוסות, כפי שאמרת, אדוני היושב-ראש, לעשר  שנים

אופיר כץ:  החוק יחול גם על ארוסות נפגעי פעולות איבה, ארוסות שוטרים, סוהרים ואנשי מערכת הביטחון

אופיר כץ:      אני רוצה להודות תודה ענקית קודם כול ליושב-ראש הוועדה ישראל אייכלר, על המסירות והשותפות המלאה בהצעת החוק, ואני אומר את זה בצורה הכי ברורה: בלעדיך זה לא היה עובר

אופיר כץ:   לשר המשפטים יריב לוין – על התמיכה בוועדת השרים; לשר האוצר בצלאל סמוטריץ'; לשר הביטחון יואב גלנט

אופיר כץ:  אני מודה לחברת הכנסת מירב כהן, שבאמת עשינו את זה ביחד, היינו ביחד בדיונים ותיקנו ושיפצנו עד שהגענו לחוק הנכון, הצודק והראוי הזה; לחברת הכנסת מיכל וולדיגר

אופיר כץ:  תודה רבה לח"כית לשעבר עליזה לביא, שהעלתה בפניי את הצורך החשוב בחוק הזה, עלתה לפה, לדיונים בוועדה, כדי לתרום ולסייע ולדאוג שהחוק הזה באמת יעבור

אופיר כץ:  למנהלת הוועדה ענת כהן שמואל ולצוות הנהלת הוועדה

אופיר כץ:  תודה גדולה ליועצת המשפטית של הוועדה, עו"ד ענת מימון, שעבדה במסירות, בחריצות, על ההצעה, גם כשהתקשרנו בשעות פחות מקובלות וגם בסופי שבוע – תודה רבה על הזמינות, זה לא מובן מאליו

אופיר כץ:      זהו

אופיר כץ:  תודה אחרונה לראש המטה שלי נטע מולכו, על התכלול והדחיפה של הנושא קדימה, שיהיה תמיד בראש סדר-היום, בראש סדר העדיפויות, ובזכות זה באמת הגענו ליום הזה

אופיר כץ:           אנחנו עושים היום היסטוריה, בהחלט היסטוריה – עושים היום צדק גדול, ואתן, הארוסות, שיושבות פה איתנו, אני מקווה שזה ייתן לכן ולו מעט מהנחמה

אופיר כץ:  תודה

אופיר כץ:  אני כמובן מבקש לתמוך בהצעת החוק

ניסים ואטורי: תודה רבה

ניסים ואטורי:  אני מזמין שוב את יושב-ראש ועדת העבודה והרווחה חבר הכנסת ישראל אייכלר, בבקשה

ועדת העבודה והרווחה): אדוני היושב-ראש, חברי הכנסת, אני לא ידעתי למה בתקנון הכנסת מופיע שיושב-ראש ועדה שמגיש הצעת חוק, אחרי הדוברים הוא יכול לעלות ולהשיב

ועדת העבודה והרווחה):  אני לא השתמשתי בזה אף פעם, לא ידעתי למה צריך את זה

ועדת העבודה והרווחה):  עכשיו התברר לי

ועדת העבודה והרווחה):  לפעמים כשנושאים נאום, את הדבר הכי חשוב שוכחים, וזה מה שקרה בנאום שהכינו לי, לא היה שם, היה חסר

ועדת העבודה והרווחה):  הייתה חסרה התודה הגדולה, קודם כול לאופיר כץ, שיזם, לחברת הכנסת מירב כהן, לחברת הכנסת וולדיגר ולכל החברים שהציעו את הצעת החוק

ועדת העבודה והרווחה):      אבל לא בגלל זה עליתי

ועדת העבודה והרווחה):  יש לנו צוות שעובד ימים ולילות – ענת מימון, היועצת המשפטית שלנו, עבדה על זה עם כל הלב, עד כדי כך שרק היום בצוהריים גמרנו ולא האמנתי שהיא תצליח לנסח את כל התיקונים ולהביא את זה עוד היום; אותו דבר ענת שמואל כהן, מנהלת הוועדה, וכל הצוות שלה

ועדת העבודה והרווחה):  אני לא אמנה את שמות כולם עכשיו שמא אני אשכח מישהי או מישהו; יצחק פיליפ, ראש המטה שלי, שמלווה את כל המהלכים בוועדת העבודה והרווחה, שיש שם הרבה הרבה עבודה, הוא וכל אנשי הצוות שלי – פשוט להגיד תודה, כי הכרת הטוב זה הדבר הכי חשוב בכל דבר

ועדת העבודה והרווחה):  לכן ביקשתי לעלות שוב

ועדת העבודה והרווחה):  תודה רבה

ועדת העבודה והרווחה):  אני מבקש לגשת להצבעה

ניסים ואטורי: תודה רבה לך

ניסים ואטורי:  להצעת החוק לא הוגשו הסתייגויות, ולכן נעבור להצבעה בקריאה שנייה על הצעת חוק משפחות חיילים שנספו במערכה (תגמולים ושיקום) (תיקון מס' 43), התשפ"ד–2024, כולל לוח התיקונים, כנוסח הוועדה

ניסים ואטורי:  שבו במקומותיכם שתוכלו להצביע – גם אתה, ינון

ניסים ואטורי:  הצבעה

ניסים ואטורי: בעד סעיפים 1–8 – 10 

ניסים ואטורי: נמנעים – אין 

ניסים ואטורי: עשרה בעד, אין מתנגדים

ניסים ואטורי:  אני קובע כי הצעת החוק אושרה בקריאה שנייה

ניסים ואטורי:      נעבור להצבעה בקריאה שלישית על הצעת חוק משפחות חיילים שנספו במערכה (תגמולים ושיקום) (תיקון מס' 43), התשפ"ד–2024, כולל לוח התיקונים, כנוסח הוועדה

ניסים ואטורי:  הצבעה

ניסים ואטורי: בעד החוק – 10 

ניסים ואטורי: נמנעים – אין  

קריאה: - - -      

ניסים ואטורי: צריך לתקן משהו בזה עכשיו? זה לא כולל את נוסח התיקונים שקיבלתי, זה מיועד לחוק הבא

ניסים ואטורי:  בעד – עשרה, אין מתנגדים

ניסים ואטורי:  אני קובע כי הצעת חוק משפחות חיילים שנספו במערכה (תגמולים ושיקום) (תיקון מס' 43), התשפ"ד–2024, התקבלה בקריאה שנייה ושלישית ותיכנס לספר החוקים של מדינת ישראל

ניסים ואטורי:       אני מזמין את חברת הכנסת מירב כהן, בבקשה

מירב כהן: ואטורי, אני נערכתי לחמש דקות, אז תהיה לי איזו דקה חריגה, בסדר? ממש לא הרבה, בקטנה

ניסים ואטורי: דקה - - - תתחילי לדבר - - -      

מירב כהן: כבוד היושב-ראש, כנסת נכבדה, בשבת של 7 באוקטובר, כשהגיע הטלפון מהצבא, נועה רובין ואריאל רייך, זוג דתי צעיר לקראת החתונה שלו, עלו מייד על מדים ונסעו

מירב כהן:  נועה פה וגם נעמה

מירב כהן:  אריאל, סמ"פ בחטיבה 7, נפל ב-31 באוקטובר לאחר שהוצמד מטען לטנק שלו בעזה

מירב כהן:  יהי זכרו ברוך

מירב כהן:  נועה סיפרה לנו רק הבוקר בדיוני הוועדה על הארוס שלה אריאל, זיכרונו לברכה

מירב כהן:  אלו דבריה שאני מבקשת לומר כאן מעל הבמה במליאה: "במותם ציוו לנו את החיים", ככה כולם אומרים

מירב כהן:  על איזה חיים מדובר? איך אפשר להמשיך לחיות? ביום שארוסי, האהוב שלי אריאל, נהרג, אני הפסקתי לחיות – אני וכל אותן בנות שהארוס שלהן נהרג

מירב כהן:  איך יכול להיות שברגע האמת המדינה שלי לא מאחוריי, מסתכלת עליי רק כמספר נוסף? ולמה? כי אין לי טבעת נישואין על האצבע אלא רק טבעת אירוסין? והיא שווה פחות? ורק בגלל שבציר הזמן עוד לא הספקתי להיות אלמנתו של אלא רק ארוסתו של? איך יכול להיות שנותנים לנו להתמודד עם המעמסה הזאת לבד? טיפולים פסיכולוגיים, פסיכיאטריים, איך אפשר להתמודד עם העלות הכלכלית הזו לבד? להתחיל ללמוד

מירב כהן:  איך מצפים שנצליח לעמוד בכל זה, שנקום שוב על הרגליים בלי התמיכה הכי בסיסית הזאת מהמדינה שלנו, בלי הידיעה שרואים אותנו?      נועה הוסיפה: אריאל שלי ואני היינו אמורים להתחתן ביום חמישי הבא

מירב כהן:  אני הבאתי לכם את כל מה שיש לי

מירב כהן:  נתתי לכם את אריאל – את כל העולם שלי

מירב כהן:  אני רק מבקשת שתראו אותי, שתבינו שאני נשארתי פה לבד, ושאני לא יכולה לסחוב את כל זה על כתפיי לבד

מירב כהן:       אלה הדברים של נועה, והם ממחישים את החשיבות של החוק הזה יותר מכל דבר אחר

מירב כהן:  עכשיו זה הזמן שמדינת ישראל אומרת להן: אתן לא לבד, אתן איתנו

מירב כהן:  אנחנו מאחוריכן, אנחנו לצידכן, אנחנו איתכן

מירב כהן:  נעטוף אתכן כמו שמצופה, כמו שצריך

מירב כהן:  החוק הזה מתקן עוול של שנים, ויש בו משום זכות גדולה – להושיט יד לארוסות שאיבדו את היקר להן מכול

מירב כהן:  אז כן, במסגרת החוק הארוסות יהיו זכאיות לתגמול חודשי, יקבלו את הטיפולים הרגשיים שמגיעים להן ועוד תמיכה שהיא מאוד מאוד חשובה, למשך חמש שנים

מירב כהן:  זה לא מספיק אבל זו דריסת רגל חשובה

מירב כהן:       אני רוצה להגיד המון תודה לחבר הכנסת אופיר כץ, באמת אתה פרלמנטר מצטיין, רק להסתכל וללמוד, לנטע מולכו המדהימה, שעשתה הרבה מאחורי הקלעים; גם לעליזה לביא, שקידמה את החוק הזה בעבר; ליושב-ראש הוועדה חבר הכנסת אייכלר – אתה יודע, לפעמים כיף גם לראות דברים שאנחנו מסכימים עליהם ועושים אותם ביחד; ובאמת לצוות הוועדה המאוד-מאוד מסור שלך – ענת מימון המדהימה וכל חברות הצוות; תודה ליועצת שלי ליאור מילוא, יועצת החקיקה, שסייעה

מירב כהן:  הלוואי שזה יוכל במשהו לסייע לבנות את החיים מחדש

מירב כהן:  תודה רבה

מירב כהן:  נעשה ונצליח

ניסים ואטורי: תודה רבה

ניסים ואטורי: [מס' כ/982; דברי הכנסת, חוב' י"ב, ישיבה 132; נספחות

ניסים ואטורי: ] 

ניסים ואטורי: הנושא הבא על סדר-היום: הצעת חוק יום משפחות היתומים בישראל, התשפ"ד–2024, לקריאה שנייה ושלישית

ניסים ואטורי:  אני מזמין את יושב-ראש ועדת החינוך, התרבות והספורט, חבר הכנסת יוסף טייב, להציג את הצעת החוק, כולל לוח התיקונים, הצעת חוק יום משפחות היתומים בישראל, התשפ"ד–2024

ניסים ואטורי:  בבקשה

התרבות והספורט): אדוני היושב-ראש, חבריי חברי הכנסת, גברתי השרה, ברוכים הבאים, עשרות משפחות האמיצים, משפחות אלמנים ואלמנות, יתומים ויתומות, שהגיעו לראות במו עיניהן את העברת החוק

התרבות והספורט):  אני נרגש להעלות בפניכם את הצעת החוק לציון יום משפחות האלמנים והאלמנות בישראל עם ילדים יתומים

התרבות והספורט):  אני רוצה בתחילת דבריי – ואני אגיד את זה גם בסיום דבריי – להודות להדס היקרה, באמת, על ההתאמצות, על הדחיפה, על ההובלה ועל הליווי

התרבות והספורט):  ומאחורי כל אישה גדולה כנראה שיש גם איש גדול – יהודה היקר, חבר הכנסת לשעבר יהודה גליק, שבאמת ביום הראשון של כניסתי לכנסת תפס אותי ואמר: זה מה שצריך לקדם, לשים על סדר-היום הציבורי את הנושא הזה של משפחות האלמנים והאלמנות

התרבות והספורט):  אנחנו זוכים ברגע זה לברך על המוגמר

התרבות והספורט):      ציון יום משפחות אלמנים ואלמנות, משפחות היתומים, הוא לא רק יום מיוחד למשפחות היתומים

התרבות והספורט):  זהו יום אשר מזכיר לנו את חובתנו המוסרית להקל על אותן משפחות אלמנים ואלמנות עם ילדים יתומים ולתמוך בהן

התרבות והספורט):  דווקא בתקופה זאת שבה חוותה מדינת ישראל את אחד האירועים הקשים והמטלטלים מאז תקומתה, טובי בנינו ובנותינו נרצחו רק על עצם היותם יהודים וישראלים

התרבות והספורט):  אויבינו טבחו בכל היקר לנו

התרבות והספורט):  הם לא הבחינו בין המינים והגילים

התרבות והספורט):  בעיניים יוקדות שנאה ורוע הם רצחו קשישים וקשישות, ילדים וילדות במיטותיהם, תינוקות

התרבות והספורט):  הרוע לא ידע גבול כאשר הם רצחו הורים לעיני ילדיהם והותירו יתומים עם צלקות כואבות לכל חייהם

התרבות והספורט):       בעזרת השם, לאחר שנחזיר את כל החטופים ונחסל את אויבינו, המלחמה תיגמר, אבל אותן הצלקות, הכאב והאובדן הגדול יישארו איתנו ועם היתומים לנצח, ועם האלמנים והאלמנות

התרבות והספורט):  מאות ילדים שנותרו יתומים, מאות אלמנים ואלמנות; משפחות שלמות שחרב עליהן עולמן

התרבות והספורט):       חברי הכנסת, היום מתברר מעל כל ספק הצורך הגדול בטיפול ובסיוע למשפחות היתומים, לאלמנים ואלמנות, יתומים ויתומות

התרבות והספורט):  אך ידעו אזרחי ישראל שבשונה מחוקים אחרים, בחוק זה מועבר מסר של אחריות חברתית ללא אפליה

התרבות והספורט):  חוק זה אינו עוסק בסיבת המוות של ההורה

התרבות והספורט):  אלמן הוא אלמן, אלמנה היא אלמנה; יתום ויתומה הם יתומים ויתומות, ולא משנה מה סיבת המוות

התרבות והספורט):  וכל זה רק כדי להוקיר את משפחת האלמנים והאלמנות

התרבות והספורט):  מות אחד ההורים מותיר חלל ריק, תחושה של חוסר שלא ניתן לתאר במילים

התרבות והספורט):  אבא ואימא הם האנשים שתמיד מקבלים אותנו בשמחה ובמאור פנים, תמיד שם בשבילנו ללא טענות, וכמעט בלי ביקורת בכל גיל ובכל מצב

התרבות והספורט):       בהצעת החוק מוצע לקבוע יום ציון שנתי ממלכתי ביום ראשון של חג חנוכה, כ"ה בכסלו

התרבות והספורט):  חנוכה הוא החג שבו אנו מציינים את התקופה החשוכה ביותר בשנה, ואת רצוננו להביא אור לכל בית ובית, ולתת למשפחות היתומים את הכוחות ואת היכולת והעוצמה להאיר מפתח ביתן החוצה

התרבות והספורט):  זהו היום המתאים ביותר, להבנתנו, להוכיח את האחריות הציבורית של כולנו למשפחות האלמנים והאלמנות בישראל

התרבות והספורט):       מטרת הצעת החוק היא לקבוע יום ציון שנתי לחיזוק מעמדן ולהעצמתן של משפחות האלמנים והאלמנות עם הילדים היתומים בישראל; לבטא את מחויבות החברה בישראל לזכויותיהן, המושתתות על ערכיה של מדינת ישראל כמדינה יהודית ודמוקרטית

התרבות והספורט):  יום משפחות היתומים יצוין אחת לשנה, כפי שאמרתי, ביום כ"ה בכסלו, נר ראשון של חנוכה

התרבות והספורט):  את יום משפחות היתומים יציינו בדיון מיוחד במליאת הכנסת, באחד המועדים, כפי שתקבע ועדת הכנסת; בבית הנשיא, כפי שיקבע נשיא המדינה, ובדיון מיוחד אצל האפוטרופוס הכללי שבו ישתתפו משרדי ממשלה וגורמים אחרים העוסקים בקידום זכויותיהן וצורכיהן של משפחות האלמנים והאלמנות בישראל, ועמותות שמייצגות גם את ענייניהן

התרבות והספורט):       על הדיון ידווח האפוטרופוס הכללי לוועדת החינוך, התרבות והספורט של הכנסת

התרבות והספורט):  בנוסף, שר התרבות והספורט יהיה רשאי להורות על דרכים נוספות בתחום פעילות משרדו לציון יום משפחות היתומים, לשם הטמעת ערכה וחשיבותה של אחריות הקהילה למשפחות היתומים, והגשמת מטרות חוק זה, וזאת בכפוף לתקציב ייעודי שיוקצה לכך מאוצר המדינה

התרבות והספורט):       בנוסף, התורה מצווה אותנו לעזור ולסייע לאלמנים ואלמנות, היתומים והיתומות, שהם בניו הקרובים של הקדוש ברוך הוא

התרבות והספורט):  תנועת ש"ס חרתה על דגלה את העזרה לחלש בצוואתו של הרב מרן הרב עובדיה יוסף, זכר צדיק לברכה, שהנחה אותנו, נציגיו, לפעול למענם ולדאוג למחסורם

התרבות והספורט):       זאת תחילת הדרך בהכנסת המודעות בקרב החברה הישראלית על חובתנו המוסרית לעזור ולדאוג לכל מחסורם של היתומים והיתומות, אלמנים ואלמנות

התרבות והספורט):  אנחנו נמשיך להוביל שינויים כבירים בחקיקות רבות על מנת לדאוג למחסורן של משפחות היתומים והאלמנות

התרבות והספורט):       אני רוצה להודות מכאן שוב להדס ויהודה גליק מארגון אמיצים, למשפחות האמיצים, על שדחפו לקידום החקיקה ועל תרומתם בכל השנה למען משפחות האלמנים והאלמנות

התרבות והספורט):  אני רוצה להודות לצוות הייעוץ המשפטי של הוועדה – צח, שטרח ועמל כדי להוציא מתחת ידינו חוק נאה ומתוקן; למנהלת הוועדה, לכל צוות הוועדה, ליועץ המשפטי האישי שלי ולעוזרים

התרבות והספורט):       אני קורא לכל חברי הבית הזה, תמכו בהצעת החוק ויחד נתקן את המעוות למען היתומים והיתומות, האלמנים והאלמנות, שעומדים פה לפנינו

התרבות והספורט):  בדאגה להם נקבל חברה מתוקנת יותר ועתיד טוב לחברה הישראלית

התרבות והספורט):  תודה רבה

ניסים ואטורי: תודה רבה

ניסים ואטורי:  להצעת החוק לא הוגשו הסתייגויות, אך הוגשו בקשות רשות דיבור

ניסים ואטורי:  חברת הכנסת מרב מיכאלי – אינה נוכחת; חברת הכנסת נעמה לזימי – אינה נוכחת; חבר הכנסת גלעד קריב – אינו נוכח; חברת הכנסת אפרת רייטן מרום – אינה נוכחת; חבר הכנסת איימן עודה – אינו נוכח; חבר הכנסת אחמד טיבי – אינו נוכח; חברת הכנסת עאידה תומא סלימאן – אינה נוכחת; חבר הכנסת עופר כסיף – אינו נוכח; חבר הכנסת יוסף עטאונה – אינו נוכח

ניסים ואטורי:       חברי הכנסת, נעבור להצבעה בקריאה השנייה על הצעת חוק יום משפחות היתומים בישראל, התשפ"ד–2024, כנוסח הוועדה, כולל לוח התיקונים להצעת חוק יום משפחות היתומים בישראל, התשפ"ד–2024, כנוסח הוועדה

ניסים ואטורי:  הצבעה

ניסים ואטורי: בעד סעיפים 1–5 – 6 

ניסים ואטורי: נמנעים – אין 

ניסים ואטורי: שישה בעד, אין מתנגדים

ניסים ואטורי:  אני קובע כי הצעת החוק אושרה בקריאה השנייה

ניסים ואטורי:       נעבור להצבעה בקריאה השלישית על הצעת חוק יום משפחות היתומים בישראל, התשפ"ד–2024, כולל לוח תיקונים להצעת חוק יום משפחות היתומים בישראל, התשפ"ד–2024

ניסים ואטורי:  הצבעה

ניסים ואטורי: בעד החוק – 7 

ניסים ואטורי: נמנעים – אין 

ניסים ואטורי: שבעה בעד, אין מתנגדים

ניסים ואטורי:  אני קובע כי הצעת חוק יום משפחות היתומים בישראל, התשפ"ד–2024, כולל לוח תיקונים להצעת חוק יום משפחות היתומים בישראל, התשפ"ד–2024, התקבלה בקריאה השנייה והשלישית ותיכנס לספר החוקים של מדינת ישראל

ניסים ואטורי: הודעה למזכירות הכנסת, בבקשה

ראדה חסייסי: תודה

ראדה חסייסי:  ברשות יושב-ראש הישיבה, אני מתכבדת להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק להסדרת הפיקוח על כלבים (תיקון מס' 6 – הוראת שעה – חרבות ברזל), התשפ"ד–2024, שהחזירה ועדת הכלכלה

ראדה חסייסי:  תודה

ניסים ואטורי: תודה רבה

ניסים ואטורי: [רשומות (הצעות חוק, חוב' כ/999)

ניסים ואטורי: ] 

ניסים ואטורי: חברי הכנסת, הנושא הבא על סדר-היום: הצעת חוק הקמת מאגר מידע גנטי של כלבים, התשפ"ד–2024, של חברי הכנסת נאור שירי, אלי דלל וקבוצת חברי כנסת, בקריאה הראשונה

ניסים ואטורי:  אני מזמין את חבר הכנסת נאור שירי להציג את הצעת החוק

נאור שירי: תודה רבה, אדוני היושב-ראש

נאור שירי:  חבריי חברי הכנסת, קודם כול, אני רוצה לברך את חברי הכנסת – גם אופיר כץ, גם מירב כהן, יוסף טייב, כמובן – על הצעות חוק מאוד חשובות, אבל גם הצעות חוק שגורמות לי לעלות לפה באי-נוחות, כשאנחנו עוברים נושא מנושאים מאוד מאוד חשובים שטופלו היום

עידית סילמן: יש ענייני דיומא

נאור שירי: כן, יש ענייני דיומא, אבל אני חושב שבעיקר זאת צריכה להיות הוכחה שיש המון המון נושאים בחברה הישראלית, שאם אנחנו עובדים בהם ביחד ותהיה הסכמה רחבה, אז אנחנו יכולים לעשות גם עבודה טובה, גם יעילה

נאור שירי:  אני חושב שגם חבר הכנסת אופיר כץ במובן הזה הוא דוגמה נהדרת לטיפול בנושאים אקוטיים

נאור שירי:  לא רק הוא, אבל בסדר

נאור שירי:       לעניין הצעת החוק להקמת מאגר דנ"א, תראו, את ההצעה הזו אני מנסה לקדם עוד לפני שהייתי חבר כנסת, וחבר הכנסת מיקי לוי, כשאתה היית יו"ר הכנסת – כשעוד היית חבר כנסת – כבר לפני בערך ארבע שנים

נאור שירי:  היא התעוררה בעקבות זה שהייתי סגן ראש עיר, וניסינו להתמודד עם מפגעי צואת כלבים במרחב הציבורי

נאור שירי:  אני יודע שלירושלמי כמוך, ודיברנו על זה בעבר, התופעה הזו לא מוכרת, אבל בעיר ממוצעת – ויסכים איתי חבר הכנסת דלל, שהצעת החוק היא גם שלו – אנחנו מתמודדים ברשות המקומית עם אלפי מפגעי צואה

נאור שירי:  אני רוצה לתת לכם שנייה קצת מספרים כדי שתבינו

נאור שירי:  בעיר ממוצעת במדינת ישראל יש כ-3,000 כלבים

נאור שירי:  יש ערים שהן רוויות כלבים

נאור שירי:  בואו נגיד, על כל 60,000 תושבים – 6,000

נאור שירי:  3,000 כלבים, נגיד, ניקח בממוצע

נאור שירי:  כלב עושה את צרכיו – וזו תהיה שיחה שהיא קצת, חצי מצחיקה, אבל בסוף צריך להתמודד עם זה – כלב עושה נניח פעמיים ביום את צרכיו

נאור שירי:  ואני עוד הולך על המודל - - -     

שמחה רוטמן: אני נשאר להצביע רק בתנאי שאתה חוסך לנו תיאורים פלסטיים

שמחה רוטמן:  אם אתה - - - אני הולך ולא מצביע

נאור שירי: אין בעיה

נאור שירי:  אז אני אדבר על מפגעים, ואתה תיקח את זה לאן שאתה רוצה

שמחה רוטמן: - - - מפגעים, אני אסתדר

נאור שירי: 3,000 כלבים – 6,000 מפגעים ביום

נאור שירי:  בסדר? תעשו את המכפלות של שבוע

נאור שירי:  מדובר ב-42,000 מפגעים בשבוע

נאור שירי:  תעשו את המכפלות של שנה – כמעט 2 מיליון מפגעי צואה במרחב הציבורי

נאור שירי:      העיריות, הרשויות המקומיות, פשוט לא מצליחות להתמודד עם התופעה עקב הקושי באיסוף ראייתי – לצלם, לתת את הקנס, לסגור – פשוט לא

נאור שירי:  אז אנחנו מתמודדים עם המון המון מפגעים

נאור שירי:  זה גם מפגע תברואתי, גם ויזואלי

נאור שירי:  מיותר לציין שדבר כזה צריך להיפתר, בטח ובטח כשיש את הטכנולוגיה שקיימת, ואפשר לצמצם באופן דרסטי את הנוכחות במרחב הציבורי

נאור שירי:       אני לא ארחיב יותר מדי

נאור שירי:  אני רק רוצה באמת לציין ולומר לך, אלי, תודה רבה

נאור שירי:  אם פתחתי בראשית דבריי עם שיתוף הפעולה בנושאים מאוד משמעותיים שהיו, אני רוצה לציין אותך מאוד לטובה

נאור שירי:  אתה תמיד פתוח לשמוע כל רעיון, להכניס את השינויים שאתה רואה לנכון, ובעיקר לא רואה שום הבדל בין המקום ששנינו יושבים בו, משני צידי הכנסת או המתרס, בטח בנושאים שהם חשובים לנו, גם כאיש שבא מהשלטון המקומי ומזדהה ומכיר את הבעיות וגם את היתרונות שיש בשלטון המקומי, בטח בנושא כזה

נאור שירי:  תודה גם לדוד ביטן, שלמרות כל משרדי הממשלה, כשאני ואתה ישבנו בדיון – ומה זה "למרות"? אף על פי ולמרות משרדי הממשלה, שבואו נגיד, בלשון המעטה ולא נרחיב יותר מדי, פשוט לא באירוע, לא מעוניינים לעזור

נאור שירי:  אבל אני שם את זה בצד

נאור שירי:  גם ההצעה הזו היא מאוד מאוד מצומצמת, ואנחנו צריכים עוד לעבוד עליה רבות לפני הקריאה השנייה והשלישית

נאור שירי:  אבל, תודה לך, תודה לדוד ביטן

נאור שירי:  גם אני אצטרך להודות לנטע מולכו, כי גם בחוק הזה, שהוא לא חוק היסטורי בשום צורה, בטח שהוא לא מתקרב לחוק הקודם שעבר – אבל גם בחוק הזה בלעדיה ובלי אופיר כץ לא הייתי עומד פה היום ומציג בפניכם את הצעת החוק, למרות שהכנסת הצביעה בקריאה ראשונה

נאור שירי:  אבל, נפלאות המשכן – אתם יודעים טוב ממני – הכריחו אותה להתעסק גם בנושא הזה

נאור שירי:  אז תודה, נטע, שהיא גם תושבת הוד השרון, נכון? ואלי ודוד ביטן

נאור שירי:  ותודה לכם

נאור שירי:  כמובן שאני קורא לכם להצביע בעד ההצעה

נאור שירי:  תודה

ניסים ואטורי: תודה רבה

ניסים ואטורי:  קיבלתי רשימת דוברים

ניסים ואטורי:  אני רואה שיש פה פחות ח"כים מרשימת הדוברים

ניסים ואטורי:  האם יש פה חבר כנסת באולם שרוצה לדבר?      להקריא? אוקיי, אז אני אקריא את השמות לפי הייעוץ המשפטי

קריאה: - - -     

ניסים ואטורי: בסדר

ניסים ואטורי:  נראה לי שאף אחד לא נמצא פה, חוץ מזה שדיבר

ניסים ואטורי:  חבר הכנסת אלי דלל

אליהו דלל: מוותר

ניסים ואטורי: מוותר

ניסים ואטורי:  חברת הכנסת שרון ניר – אינה נוכחת; חבר הכנסת גלעד קריב – אינו נוכח; חברת הכנסת עאידה תומא סלימאן – אינה נוכחת; חבר הכנסת יוסף עטאונה – אינו נוכח; חברת הכנסת אימאן ח'טיב יאסין – אינה נוכחת; חבר הכנסת ואליד אלהואשלה – אינו נוכח; חברת הכנסת נעמה לזימי – אינה נוכחת; חברת הכנסת מיכל מרים וולדיגר – אינה נוכחת; חברת הכנסת פנינה תמנו – אינה נוכחת; חבר הכנסת חמד עמאר – אינו נוכח; חבר הכנסת אחמד טיבי – אינו נוכח; חברת הכנסת צגה מלקו – אינה נוכחת; חבר הכנסת חנוך דב מלביצקי – אינו נוכח; חבר הכנסת עודד פורר – אינו נוכח; חבר הכנסת מיקי לוי – מוותר

ניסים ואטורי:       נעבור להצבעה על הצעת חוק הקמת מאגר מידע גנטי של כלבים, התשפ"ד–2024, בקריאה הראשונה

ניסים ואטורי:  הצבעה

ניסים ואטורי: בעד ההצעה להעביר את הצעת החוק לוועדה – 8 

ניסים ואטורי: נמנעים – אין  

ניסים ואטורי: שמונה בעד, אין מתנגדים

ניסים ואטורי:  אני קובע כי הצעת חוק הקמת מאגר מידע גנטי של כלבים, התשפ"ד–2024, אושרה בקריאה הראשונה ותחזור לדיון בוועדת הכלכלה לצורך הכנתה לקריאה השנייה והשלישית

ניסים ואטורי: [רשומות (הצעות חוק, חוב' כ/1001)

ניסים ואטורי: ] 

ניסים ואטורי: הנושא הבא על סדר-היום: הצעת חוק לשכת עורכי הדין (תיקון מס' 43) (כהונה בוועדת אתיקה), התשפ"ד–2024, של חבר הכנסת שמחה רוטמן, לקריאה הראשונה

ניסים ואטורי:  אני מזמין את חבר הכנסת שמחה רוטמן להציג את הצעת החוק

ניסים ואטורי:  בבקשה

ניסים ואטורי:  לרשותך עשר דקות

שמחה רוטמן: תודה רבה, אדוני היושב-ראש

שמחה רוטמן:  כנסת נכבדה, חבריי חברי הכנסת, גברתי השרה, מדובר בחוק שלדעתי, פשוט, גם אם אני מאוד ארצה לדבר עליו עשר דקות, אני לא אצליח

שמחה רוטמן:  החוק אומר דבר מאוד פשוט: בחוק לשכת עורכי הדין, התשכ"א–1961, בסעיף 18ב(ו), במקום "משתי" יבוא "משלוש"

שמחה רוטמן:  היום יש אנומליה בחוק לשכת עורכי הדין

שמחה רוטמן:  יש הוראה כללית בחוק לשכת עורכי הדין שאומרת שכל בעלי התפקידים בלשכת עורכי הדין יכולים להתמנות לשלוש קדנציות בתפקיד שאליו נבחרו

שמחה רוטמן:  יש לזה חריג אחד, שהוא מאוד מאוד משונה: חברי ועדות האתיקה של לשכת עורכי הדין

שמחה רוטמן:  בתי הדין יכולים להיות שלוש קדנציות, בעלי תפקידים אחרים – שלוש קדנציות

מטי צרפתי הרכבי: מה משך הקדנציה?     

שמחה רוטמן: בכל תפקיד זה שונה, אני לא זוכר

שמחה רוטמן:  נראה לי ששלוש שנים, אני לא זוכר, אבל אותה מגבלה קיימת לכולם, מלבד חברי ועדות אתיקה

שמחה רוטמן:        הצעת החוק הזאת מוגשת והוגשה לבקשתו של ראש לשכת עורכי הדין

שמחה רוטמן:  הוא פנה לשר לוין ואליי וביקש שנעלה אותה, שנשווה את הסיטואציה

שמחה רוטמן:  הסיבה שאנחנו גם ממהרים לעשות את זה מופיעה בדברי ההסבר: בחודשים שחלפו מאז פרוץ מלחמת חרבות ברזל עלה מספר התלונות שהוגשו לוועדות האתיקה של הלשכה במידה ניכרת, והורגשה נחיצותה של הרציפות התפקודית של ועדות האתיקה

שמחה רוטמן:  חשוב להגיד שחברי ועדות האתיקה הם מתנדבים

שמחה רוטמן:  ואז, גם אם נכנס מישהו חדש, עד שהוא לומד את החומר לוקח זמן

שמחה רוטמן:  כמות הזמן שהוא יכול להשקיע בנושאים מוגבלת, ויש חשיבות ברציפות התפקודית של ועדות האתיקה בטיפול בתלונות וביישום המדיניות שהן קובעות

שמחה רוטמן:  לפיכך, מוצע לתקן את החוק כך שמספר תקופות הכהונה הרצופות יוגבל לשלוש, במקום שתיים לפי הדין היום

שמחה רוטמן:  כך יתאפשר לחברי ועדות האתיקה, שצברו ידע מקצועי וארגוני, להציג את מועמדותם לכהן בוועדה תקופת כהונה נוספת, ולמועצה הארצית – לבחור בחברים שישמרו את הרציפות התפקודית בטיפול בתלונות

שמחה רוטמן:       כאמור, מאחר שאנחנו עוסקים במתנדבים, אם החוק הזה לא עובר – אנחנו בעצם מחייבים את לשכת עורכי הדין להחליף עשרות חברים בוועדות האתיקה השונות בתקופת הזמן הקרובה, ולפגוע ביכולת שלהם לשמר את הידע התפקודי והארגוני שלהם

שמחה רוטמן:  כך, מושווה מספר הקדנציות בין בעלי התפקידים

שמחה רוטמן:       כאמור, מאחר שמדובר – ואני חייב לומר את זה, לא תמיד אני רואה עין בעין עם לשכת עורכי הדין או עם ראש הלשכה בנושאים רבים, אבל כאשר הוא פנה אליי בבקשה הזו, היא הייתה נראית לי נכונה והגיונית, וגם לחבריי בוועדה

שמחה רוטמן:  לכן גם החוק הזה, כמו כמעט כל חוק אחר שעבר אצלנו בוועדה מאז 7 באוקטובר, עבר בוועדה בהסכמה מלאה

שמחה רוטמן:  אני מבקש מחבריי חברי הכנסת לאשר אותו בקריאה הראשונה, ושהוא יועבר להמשך טיפול בוועדה לקריאה השנייה והשלישית במטרה לקדם את חקיקתו במהרה

שמחה רוטמן:  תודה רבה

שמחה רוטמן:  אבקש מחבריי לתמוך

ניסים ואטורי: תודה רבה

ניסים ואטורי:  נעבור לדיון האישי

ניסים ואטורי:  חברת הכנסת שרון ניר – אינה נוכחת; חבר הכנסת גלעד קריב – אינו נוכח; חברת הכנסת עאידה תומא סלימאן – אינה נוכחת; חבר הכנסת יוסף עטאונה – אינו נוכח; חברת הכנסת אימאן ח'טיב יאסין – אינה נוכחת; חבר הכנסת ואליד אלהואשלה – אינו נוכח; חברת הכנסת נעמה לזימי – אינה נוכחת; חברת הכנסת מיכל מרים וולדיגר – אינה נוכחת; חברת הכנסת פנינה תמנו – אינה נוכחת; חבר הכנסת חמד עמאר – אינו נוכח; חבר הכנסת אחמד טיבי – אינו נוכח; חבר הכנסת חנוך דב מלביצקי – אינו נוכח; חבר הכנסת עודד פורר – אינו נוכח; חבר הכנסת נאור שירי – מוותר; חבר הכנסת מיקי לוי – מוותר

ניסים ואטורי:       אתה לא רוצה לסכם, נכון?      

שמחה רוטמן: כל האנשים שדיברו, אני חושב - - -      

ניסים ואטורי: חברי הכנסת, נעבור להצבעה על הצעת חוק לשכת עורכי הדין (תיקון מס' 43) (כהונה בוועדת האתיקה), התשפ"ד–2024, בקריאה הראשונה – הצבעה

ניסים ואטורי: בעד ההצעה להחזיר את הצעת החוק לוועדה – 7 

ניסים ואטורי: נמנעים – אין  

ניסים ואטורי: נראה לי שחתמתי היום על יותר חוקים מאשר בכל הקדנציה

ניסים ואטורי:      שבעה בעד, אין מתנגדים

ניסים ואטורי:  אני קובע כי הצעת חוק לשכת עורכי הדין (תיקון מס' 43) (כהונה בוועדת האתיקה), התשפ"ד–2024, אושרה בקריאה הראשונה ותחזור לדיון בוועדת החוקה, חוק ומשפט, לצורך הכנתה לקריאה השנייה והשלישית

ניסים ואטורי: הודעה מטעם מזכירות הכנסת, בבקשה

ראדה חסייסי: תודה

ראדה חסייסי:  ברשות יושב-ראש הישיבה, אני מתכבדת להודיעכם, כי הונחה על שולחן הכנסת, לקריאה שנייה ולקריאה שלישית, הצעת חוק תובענות ייצוגיות (תיקון מס' 15), התשפ"ד–2024, שהחזירה ועדת החוקה, חוק ומשפט

ראדה חסייסי:  תודה

ניסים ואטורי: חברות וחברים, הודעה ליושב-ראש ועדת הכנסת חבר הכנסת אופיר כץ

ניסים ואטורי:  נראה לי שהעדכונים כאן לא עומדים בקצב של אופיר

ניסים ואטורי:  אתה יודע, אני מקבל את זה ככה, ישר, לפני הדף

נאור שירי: אופיר לא נפרד מסדר-היום - - -      

ניסים ואטורי: אפשר להעלות משהו, אדוני היושב-ראש?     

): להעלות? צריך אישור של ש"ס

ניסים ואטורי: איזה חוק

נאור שירי: אתה תעלה דברים לאינסטגרם

ניסים ואטורי: חוק קטן

ניסים ואטורי:  נראה לי שאתה בינתיים מעלה

ניסים ואטורי:  עשית עליי הון פוליטי, אחי

נאור שירי: אני?      

ניסים ואטורי: כן, כן

ניסים ואטורי:  מי היה מכיר אותך אם לא היית כותב את השם שלי בטוויטר כל שני וחמישי?      

נאור שירי: אתה שם את הכסף על הרצפה

נאור שירי:  אתה כל שנייה מעלה פה סלפי - - -      

ניסים ואטורי: אני מבקש לא להפריע, חבר הכנסת נאור שירי

ניסים ואטורי:  תודה

): אדוני היו"ר, גברתי השרה, חבריי חברי הכנסת, אבקש להודיע על הוספת חברת הכנסת מטי צרפתי הרכבי כממלאת מקום קבועה בוועדת הפנים והגנת הסביבה מטעם סיעת יש עתיד

):       כמו כן, אבקש להודיע כי חבר הכנסת זאב אלקין יכהן כממלא מקום קבוע בוועדת הכספים, מטעם סיעת הימין הממלכתי, במקום חבר הכנסת מיכאל ביטון, שכיהן כממלא מקום מטעם סיעת המחנה הממלכתי, שהיו לה שני חברים ושני ממלאי מקום, וכעת יש לה חבר אחד וממלא מקום אחד

):  תודה

ניסים ואטורי: תודה רבה

ניסים ואטורי:       חברות וחברי הכנסת, תם סדר-היום

ניסים ואטורי:  הישיבה הבאה תתקיים מחר, יום רביעי, י' באדר ב' התשפ"ד, 20 במרץ 2024, בשעה 11:00

ניסים ואטורי:  ישיבה זו נעולה